open-index/open-wikipedia-markdown huggingface dataset:
പി. വരദരാജുലു നായിഡു

ഒരു ഇന്ത്യൻ വൈദ്യശാസ്ത്രജ്ഞനും രാഷ്ട്രീയ പ്രവർത്തകനും മാധ്യമ പ്രവർത്തകനും ഇന്ത്യൻ സ്വാതന്ത്ര്യസമര സേനാനിയുമായിരുന്നു **പി. വരദരാജുലു നായിഡു** എന്ന **പെരുമാൾ വരദരാജുലു നായിഡു** (4 ജൂൺ 1887 – 23 ജൂലൈ 1957). 

## ആദ്യകാല ജീവിതം

1887 ജൂൺ 4 - ന് തമിഴ്നാട്ടിലെ സേലത്തിന് സമീപത്തുള്ള രാസിപുരത്തിൽ ജനിച്ചു. വരദരാജുലു നായിഡുവിന്റെ പിതാവ് പെരുമാൾ നായിഡു അക്കാലത്തെ പ്രശസ്തരായ ഭൂപ്രഭുക്കന്മാരിൽ ഒരാളായിരുന്നു. മദ്രാസിൽ പ്രാഥമിക വിദ്യാഭ്യാസം പൂർത്തിയാക്കിയ ശേഷം ആയുർവേദം പഠിക്കുകയും ചെയ്തിരുന്നു. 

## രാഷ്ട്രീയം
സ്കൂൾ വിദ്യാഭ്യാസ കാലത്തു തന്നെ വരദരാജുലു നായിഡു രാഷ്ട്രീയത്തിൽ തൽപ്പരനായിരുന്നു. പ്രാഥമിക വിദ്യാഭ്യാസത്തിനു ശേഷം വരദരാജുലു നായിഡു ഇന്ത്യൻ നാഷണൽ കോൺഗ്രസിൽ ചേരുകയുണ്ടായി. 1917 - ൽ, തന്റെ വൈദ്യശാസ്ത്ര രംഗത്തെ പഠനങ്ങൾ ഉപേക്ഷിച്ചു. തുടർന്ന് ഇന്ത്യൻ ഹോംറൂൾ പ്രസ്ഥാനത്തിന്റെ സജീവ പ്രവർത്തകരിൽ ഒരാളായി മാറി. ചേരമാൻമഹാദേവി സ്കൂൾ വിവാദം നടക്കുന്ന കാലഘട്ടത്തിൽ വരദരാജുലു നായിഡുവായിരുന്നു തമിഴ്നാട് കോൺഗ്രസ് കമ്മിറ്റിയുടെ പ്രസിഡന്റ്. 

### ചേരമാൻമഹാദേവി സ്കൂൾ വിവാദം
ഡോക്ടർ ജോലി ഉപേക്ഷിച്ച ശേഷം വരദരാജുലു, പെരിയാർ ഇ.വി. രാമസ്വാമിയുമായും കല്യാണസുന്ദരം മുതലിയാരുമായും ബന്ധപ്പെടുകയും അവരോടൊപ്പം ചേർന്ന് പ്രവർത്തിക്കുകയും ചെയ്തിരുന്നു. ഈ കാലഘട്ടത്തിൽ, വി.വി.എസ്. അയ്യരിന്റെ നേതൃത്വത്തൽ നടന്നിരുന്ന ചേരമാൻമഹാദേവി ഗുരുകുലം എന്ന സ്ഥാപനത്തിൽ ബ്രാഹ്മണരായ വിദ്യാർത്ഥികൾക്കും ബ്രാഹ്മണരല്ലാത്ത വിദ്യാർത്ഥികൾ പ്രത്യേകം ഭക്ഷണമുറികളിൽ ഭക്ഷണം നൽകിയിരുന്നു. ഇതിനെതിരെ പെരിയാർ, കല്യാണസുന്ദരം എന്നിവരോടൊപ്പം വരദരാജുലുവും പ്രതിഷേധിച്ചിരുന്നു. ഈ വിവാദത്തെത്തുടർന്ന് മഹാത്മാഗാന്ധി ഈ പ്രശ്നത്തിൽ ഇടപെടുകയും ഒടുവിൽ വി.വി.എസ്. അയ്യർ രാജിവയ്ക്കുകയും ചെയ്യുകയുണ്ടായി. 1925 - ൽ തമിഴ്നാട് കോൺഗ്രസ് കമ്മിറ്റി ഈ പ്രശ്നം ചർച്ച ചെയ്യുന്നതിനായി യോഗം കൂടിയപ്പോൾ, കോൺഗ്രസ് ഇതിൽ നേരിട്ട് ഇടപെടേണ്ടതില്ലെന്നും വേർതിരിവ് ഒഴിവാക്കാൻ സ്കൂളിനോട് നിർദ്ദേശിക്കാമെന്നും സി. രാജഗോപാലാചാരിയും ടി.എസ്.എസ്. രാജനും അഭിപ്രായപ്പെട്ടു. ഇതിനുശേഷം യോഗത്തിൽ പ്രവർത്തകർ തമ്മിലുണ്ടായ അഭിപ്രായഭിന്നതകളെ തുടർന്ന് രാജഗോപാലാചാരി ഉൾപ്പെടെ ആറ് അംഗങ്ങൾ തമിഴ്നാട് കോൺഗ്രസ് കമ്മിറ്റിയിൽ നിന്നും രാജിവയ്ക്കുകയുണ്ടായി.  എന്നിരുന്നാലും, പെരിയാർ ഇ.വി. രാമസ്വാമി പാർട്ടിയിൽ നിന്നും പുറത്തുപോയതിനു ശേഷവും വരദരാജുലു നായിഡു ഇന്ത്യൻ നാഷണൽ കോൺഗ്രസിൽ തന്നെ തുടരുകയാണുണ്ടായത്. 

### ക്ഷേത്രപ്രവേശനം
തുടർന്നുള്ള വർഷങ്ങളിൽ, മദ്രാസ് പ്രസിഡൻസിയിലെ ക്ഷേത്ര പ്രവേശനത്തിനായുള്ള സമരങ്ങളിൽ വരദരാജുലു നായിഡു സജീവമായി പ്രവർത്തിച്ചിരുന്നു. 

## മാധ്യമ പ്രവർത്തനം
1925 - ൽ തമിഴ്നാട് എന്ന പേരിൽ ഒരു വാരിക വരദരാജുലു സ്ഥാപിക്കുകയുണ്ടായി. കൂടാതെ 1931 - ൽ ദ ഇന്ത്യൻ എക്സ്പ്രസ് എന്ന ദിനപത്രവും ആരംഭിച്ചിരുന്നു. എന്നാൽ ഒരു വർഷത്തിനകം സാമ്പത്തിക പ്രശ്നങ്ങളാൽ ഈ പത്രത്തിന്റെ അച്ചടി അവസാനിപ്പിക്കുകയുണ്ടായി. 

## അവലംബം

## പുറം കണ്ണികൾ
* 

## അധിക വായനയ്ക്ക്
*[Varadarajulu Naidu profile in [Dina Mani]]

വർഗ്ഗം:തമിഴ്നാട്ടിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:തമിഴ്നാട്ടിൽ നിന്നുമുള്ള ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:1887-ൽ ജനിച്ചവർ
വർഗ്ഗം:ജൂൺ 4-ന് ജനിച്ചവർ
വർഗ്ഗം:1957-ൽ ജനിച്ചവർ
വർഗ്ഗം:ജൂലൈ 23-ന് ജനിച്ചവർ
ഒ.എം. അനുജൻ

മലയാളഭാഷാപണ്ഡിതനും കവിയുമാണ് **ഡോ.ഒ.എം അനുജൻ**. കവി ഒളപ്പമണ്ണയുടെ അനുജനാണ്. ഡൽഹി സർവകലാശാല മലയാളവിഭാഗത്തിൽ പ്രൊഫസർ ആയിരുന്നു.

## ജീവിതരേഖ
1928 ജൂലൈ 20 ന് പാലക്കാട് ജില്ലയിൽ വെള്ളിനേഴി ഒളപ്പമണ്ണ മനയിൽ ജനിച്ചു. മാതൃഗൃഹം വടക്കാഞ്ചേരി മന. ഉപനയനം സമാവർത്തനം എന്നിവക്ക് ശേഷം പത്താം വയസ്സിലാണ് വെള്ളിനേഴിയിൽ പഠനസൗകര്യങ്ങൾ ഇല്ലാത്തതിനാൽ ഒറ്റപ്പാലത്ത് സ്കൂളിൽ ചേരുന്നത്. ചിത്രഭാനു എന്നാണ് ആദ്യം ഇട്ട പേര്. എന്നാൽ എട്ട് സഹോദരങ്ങളിൽ ഏറ്റവും ഇളയവനാകയാൽ സ്കൂളിൽ ചേരുമ്പോൾ അനുജൻ എന്ന പേര് തന്നെ മതിയെന്ന് തീരുമാനിച്ചു. പാലക്കാട് വിക്ടോറിയ കോളേജിൽ നിന്ന് ഇൻ്റർമീഡിയറ്റ്, തുടർന്ന് മദ്രാസ് ക്രിസ്ത്യൻ കോളേജിൽ നിന്ന് ധനതത്വശാസ്ത്രത്തിൽ ബിരുദവും, തിരുവനന്തപുരംം യൂണിവേഴ്സിറ്റി കോളേജിൽ നിന്ന് മലയാളസാഹിത്യത്തിൽ ബിരുദാനന്തരബിരുദവും, പിന്നീട് സർദ്ദാർ കെ.എം പണിക്കരുടെ കീഴിൽ ഗവേഷണബിരുദവും നേടി. മലയാള വൃത്തശാസ്ത്രമായിരുന്നു ഗവേഷണ വിഷയം. ദില്ലി സർവകലാശാലയിൽ മലയാളവിഭാഗത്തിൽ അദ്ധ്യാപകനായി. 
## സാഹിത്യപ്രവർത്തനം
### കവിതാസമാഹാരങ്ങൾ
*ജീവിതം കാവ്യം
*സൃഷ്ടി
*വൈശാഖം
*നഗരശില്പികൾ
*ചില്ലുവാതിൽ
*അഗാധനീലിമകൾ
*മുകുളങ്ങൾ
*മേഘം
*ആക്തേയൻ
*മലയാളിച്ചി
*മധുവും രമയും രാജാവും

### ആട്ടക്കഥകൾ
*ഭാവദേവചരിതം (വള്ളത്തോളിന്റെ കവിതകളെ ആധാരമാക്കി)
*മേഘസന്ദേശം
*ഉർവ്വശീ പുരൂരവസ്സ്
*യയാതി
*ഭാരതസ്ത്രീകൾ തൻ ഭാവശുദ്ധി

### ചെറുകഥാ സമാഹാരം
*കവിയുടെ കഥകൾ

### യാത്രാവിവരണം
*പൂർവ്വയൂറോപ്പിൽ ഒരു സാംസ്കാരിക പര്യടനം

## പുരസ്കാരം

* സമഗ്ര സംഭാവനയ്ക്കുള്ള കേരള സാഹിത്യ അക്കാദമി പുരസ്കാരം

## അവലംബം

വർഗ്ഗം:മലയാളകവികൾ
വർഗ്ഗം:ആട്ടക്കഥാകൃത്തുക്കൾ
വർഗ്ഗം:സമഗ്ര സംഭാവനയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
കോമരം ഭീം

**കോമരം ഭീം** (ഒക്ടോബർ 22, 1901 - ഒക്ടോബർ 27, 1940) ഹൈദരാബാദ് വിമോചനത്തിനായി അസിഫ് ജാഹി രാജവംശത്തിനെതിരായി പോരാടിയ ഒരു ഗോത്ര നേതാവ് ആയിരുന്നു. കോമരം ഭീം ഭരണകക്ഷിയായ നിസാം സർക്കാറിനെതിരെ ഒരു ഗറില്ല പ്രചാരണത്തിൽ പരസ്യമായി പോരാടി. അദ്ദേഹം കാടുകളിൽ നിന്നും ഉപജീവനമാർഗ്ഗം തടസ്സപ്പെടുത്തുന്നതിനെതിരെ നിസാം അധികാരികളുടെ കോടതിയെയും നിയമങ്ങളെയും എതിർത്തു. നിസാം നവാബിന്റെ പടയാളികൾക്കെതിരായി അദ്ദേഹം ആയുധമെടുക്കുകയും ബാബി ജാരി തന്റെ അവസാന ശ്വാസംവരെ യുദ്ധം ചെയ്യുകയും ചെയ്തു.  അദ്ദേഹത്തിന്റെ ജീവിതചരിത്രം യഥാർത്ഥത്തിൽ തെലുങ്കാന വിരുദ്ധ സമര നേതാവായ പുച്ചാലപ്പള്ളി സുന്ദരയ്യയാണ് എഴുതിയത്.

## ആദ്യകാലം
തെലങ്കാന സംസ്ഥാനത്തിലെ കോമരം ഭീം ആസിഫാബാദ് ജില്ലയുടെ (മുൻ അറ്റലബാദ് ജില്ലയുടെ) വനപ്രദേശത്ത് ഗോണ്ട് ഗോത്രത്തിൽ (Koitur) ജനിച്ചു. അദ്ദേഹത്തിന് പുറം ലോക പരിചയമോ ഔപചാരിക വിദ്യാഭ്യാസമോയില്ലായിരുന്നു. ആദിവാസികളുടെ അവകാശങ്ങൾ സ്ഥാപിക്കാൻ വനംവകുപ്പിന്റെ കീഴിൽ അച്ഛൻ കൊല്ലപ്പെട്ടപ്പോൾ കോമരം ഭീമിന് 15 വയസ്സു മാത്രമായിരുന്നു. പിതാവിന്റെ മരണശേഷം ഭീമിന്റെ കുടുംബം സുധപുർ ഗ്രാമത്തിലേക്ക് കുടിയേറി. 

## ജീവിതം
" ജൽ, ജംഗിൾ, ജമീൻ " (വെള്ളം, വനം, ഭൂമി) എന്നതായിരുന്നു അദ്ദേഹത്തിന്റെ മുദ്രാവാക്യം. വനവാസികൾക്ക് വനത്തിലെ എല്ലാ വിഭവങ്ങളിലും അവകാശം ഉണ്ടായിരിക്കണം എന്നാണ് അർത്ഥമാക്കുന്നത്.

ഭീമിനെ കൊണ്ടുവരാൻ താലൂക്ക്ദാർ അബ്ദുൽ സത്താർ പരാജയപ്പെട്ടു. തോക്കുകളുമായി ആയുധധാരികളായ 90 പോലീസുകാരെ സജ്ജമാക്കിയിരുന്ന അബ്ദുൾ സത്താർ തന്നെ ഭീമിനെ ആക്രമിച്ചു. പൂർണ്ണചന്ദ്ര രാത്രിയിൽ, നൂറുകണക്കിന് അനുയായികൾ അമ്പ്, വാളുകൾ, കുന്തമുനകൾ എന്നിവയുമായി ഭീമിനോടൊപ്പമുണ്ടായിരുന്നു. നിസ്സാമിന്റെ പോലീസ് സേനയ്ക്കുമുമ്പിൽ നിന്ന് കൊണ്ട് അവരുടെ തോക്കുകൾക്കുമുന്നിൽ നിർഭയരായ ഗോണ്ടുകൾ ഒരു നേരിട്ടുള്ള ആക്രമണം ആരംഭിച്ചു, ആ രാത്രിയിൽ, രക്തസാക്ഷിയായ കോമരം ഭീം ആദിവാസി സമുദായത്തിൽ ദൈവവും ദേവതയും ആയിത്തീർന്നു.
## പൈതൃകം
ഗോണ്ട് ആദിവാസി സമുദായത്തിലെ ഒരു ദേവതയായി കൊമരം ഭീം കണക്കാക്കപ്പെടുന്നു, കൂടാതെ ഗോണ്ട് എല്ലാ വർഷവും അശ്വയുജ പൗർണ്ണമിയിൽ ഭീമിന്റെ മരണ വാർഷികം ആചരിക്കുന്നു. അവിടെ ജോഡെഗാട്ടിൽ അദ്ദേഹത്തിന്റെ ജീവിതത്തെയും പോരാട്ടത്തെയും അനുസ്മരിപ്പിക്കുന്ന ഒരു പരിപാടി സംഘടിപ്പിക്കുന്നു. ടാങ്ക് ബണ്ടിൽ ഭീമിന്റെ പ്രതിമ സ്ഥാപിക്കുമെന്ന് 2011-ൽ പ്രഖ്യാപിച്ചിരുന്നു, അത് പിന്നീട് 2012 ഫെബ്രുവരി 2 ന് അനാച്ഛാദനം ചെയ്തു.

## മൂവി
**പ്രധാന ലേഖനം: കോമരം ഭീം (ചലച്ചിത്രം)** 

ആദിവാസി നേതാവ് കോമരം ഭീമിന്റെ അടിസ്ഥാനപ്പെടുത്തി നിർമ്മിച്ചതും അല്ലാനി ശ്രീധർ സംവിധാനം നിർവ്വഹിച്ചതും ആയ *കോമരം ഭീം* എന്ന ചലച്ചിത്രത്തിന് A.P. സംസ്ഥാന നന്ദി അവാർഡുകൾ (1990) പോലുള്ള നിരവധി പുരസ്കാരങ്ങൾ ലഭിച്ചിട്ടുണ്ട്. ടെലിവിഷനിൽ  കോമരം ഭീം 72 എപ്പിസോഡുകളായി "വീര ഭീം'' എന്ന പേരിൽ വിജയകരമായി പൂർത്തിയാക്കി. പ്രശസ്ത സംവിധായകനും നിർമ്മാതാവുമായ നാഗബാല സുരേഷ് കുമാർ സംവിധാനം ചെയ്ത ടിവി സീരീസ് 2012 ലെ മികച്ച മെഗാ ടിവി സീരിയൽ ഉൾപ്പെടെ ആന്ധ്രഗവൺമെൻറിൻറെ 4 നന്ദി അവാർഡുകൾ നേടി. എസ്.എസ്. രാജമൗലി സംവിധാനം ചെയ്ത ആർ‌ആർ‌ആർ എന്ന സിനിമയിൽ കൊമരം ഭീം എന്ന കഥാപാത്രത്തെയാണ് എൻ.ടി.രാമ റാവു ജൂനിയർ അവതരിപ്പിച്ചത്.

## അവലംബം

## ബാഹ്യ ലിങ്കുകൾ
* The legend of Komaram Bheem - The Hindu
* Komaram Bheem - a forgotten Adivasi leader 
* Komaram Bheem - legacy

വർഗ്ഗം:1940-ൽ മരിച്ചവർ
വർഗ്ഗം:1901-ൽ ജനിച്ചവർ
വർഗ്ഗം:ഇന്ത്യൻ സ്വാതന്ത്ര്യസമരം
സിരഹ

നേപ്പാളിലെ സാഗർമാതാ മേഖലയുടെ ഭാഗമായ ഒരു മുൻസിപ്പാലിറ്റിയാണ് **സിരഹ**. സിരഹ ജില്ലയുടെ ആസ്ഥാനം സ്ഥിതിചെയ്യുന്നത് ഇവിടെയാണ്. 2011ലെ ജനസംഖ്യാ കണക്ക് പ്രകാരം 28,442 ആണ് ഇവിടത്തെ ജനസംഖ്യ. 2015ലെ ജനസംഖ്യാ കണക്കെടുപ്പ് അനുസരിട്ട് 82,531 ആയി ജനസംഖ്യ വർധിച്ചിട്ടുണ്ട്.  സമുദ്ര നിരപ്പിൽ നിന്നും 80 മീറ്റർ ഉയരത്തിൽ 29 കിലോമീറ്റർ പരന്നു കിടക്കുന്ന പട്ടണമാണിത്.
22 വാർഡുകൾ ചേർന്നതാണ് സിരഹ മുൻസിപ്പാലിറ്റി. 9 വാർഡുകൾ ചേർന്ന് ഒരു വില്ലേജ് ഡവലെപ്‌മെന്റ് കമ്മിറ്റികളും (വിഡിസി) ഇവിടെ പ്രവർത്തിക്കുന്നുണ്ട്. 

## വിദ്യാഭ്യാസ സ്ഥാപനങ്ങൾ
* സൂര്യനാരയൺ സത്യനാരായൺ മർബെയ്ത യാദവ് ബഹുമുഖി കാംപസ് സിരഹ
* ശ്രിചന്ദ്ര ഹയർ സെക്കണ്ടറി സ്‌കൂൾ 
* മൗണ്ട് എവറസ്റ്റ് സെക്കണ്ടറി സ്‌കൂൾ 
* എവർഗ്രീൻ അക്കാദമി
* ജെ എം അക്കാദമി സിരഹ
* ബാൽസൻസർ ഇംഗ്ലീഷ് ബോഡിങ് സ്‌കൂൾ  
* എവറസ്റ്റ് ഇംഗ്ലീഷ് ബോഡിങ് സ്‌കൂൾ  
* ശ്രീകന്യാ പ്രൈമറി സ്‌കൂൾ 
* പെന്റഗൺ അക്കാദമി
* സർവർനാഥ് ഹയർസെക്കണ്ടറി സ്‌കൂൾ, സർസ്വർ
* നേപ്പാൾ അവലൻഞ്ചെ അക്കാദമി, രാമൗൽ 
* സെക്കണ്ടറി സ്‌കൂൾ, രാമൗൽ 

## അവലംബം

വർഗ്ഗം:നേപ്പാളിന്റെ ഭൂമിശാസ്ത്രം - അപൂർണ്ണലേഖനങ്ങൾ
വർഗ്ഗം:നേപ്പാളിലെ പട്ടണങ്ങൾ
ഭോജ്പുർ ജില്ല, നേപ്പാൾ

കിഴക്കൻ നേപ്പാളിലെ പ്രവിശ്യ നമ്പർ ഒന്നിലെ പതിനാല് ജില്ലകളിൽ ഒന്നാണ്** ഭോജ്പുർ ജില്ല**. 2011ലെ ജനസംഖ്യാ കണക്കെടുപ്പ് പ്രകാരം 1507 ചതുരശ്ര കിലോ മീറ്റർ പരന്നു കിടക്കുന്ന ഈ ജില്ലയിലെ മൊത്തം ജനസംഖ്യ 182,459 ആണ്.  ഭോജ്പൂർ ആണ് ജില്ലയുടെ ഭരണസിരാകേന്ദ്രം. 

## ചരിത്രം
നേപ്പാളിലെ എട്ടു കാലാവസ്ഥാ മേഖലകളിൽ അഞ്ചെണ്ണവും മലപ്രദേശ ജില്ലയായി തരംതിരിച്ചിട്ടുള്ള ഭോജ്പൂരിലാണ്. ജില്ലയുടെ മൂന്നു ശതമാനം ഭാഗം ഉഷ്ണ മേഖല പ്രദേശത്തെ 300 മീറ്ററിൽ താഴെയാണ്.  ജില്ലയുടെ 31 ശതമാനം ഭാഗം ഉഷ്ണ മേഖലയുടെ 300നും 1000 മീറ്ററിനും ഇടയിലാണ്. ഇവിടത്തെ 50 ശതമാനം ഭൂപ്രദേശം 1000ത്തിനും 2000നും ഇടയിലുള്ള മിതോഷ്ണ മേഖലാ പ്രദേശങ്ങളാണ്.

## അവലംബം

വർഗ്ഗം:നേപ്പാളിലെ ജില്ലകൾ
അയാം ലെജൻഡ്

**അയാം ലെജൻഡ്** എന്നത് 2007-ൽ ഫ്രാൻസിസ് ലോറൻസിന്റെ സംവിധാനത്തിൽ വിൽ സ്മിത്ത് നായകനായി പുറത്തിറങ്ങിയ അമേരിക്കൻ പോസ്റ്റ്-അപ്പോകാലിപ്റ്റിക്ക് ശാസ്ത്രസാങ്കൽപ്പിക ചലച്ചിത്രമാണ്. യു.എസ്. പട്ടാളത്തിലെ വൈറോളജിസ്റ്റായ റോബർട്ട് നെവിലിനെയാണ് ചിത്രത്തിൽ സ്മിത്ത് അവതരിപ്പിച്ചിരിക്കുന്നത്. കാൻസറിനെ പ്രതിരോധിക്കാനായി നിർമ്മിക്കപ്പെട്ട വൈറസ് മൂലം മനുഷ്യകുലത്തിന്റെ ഭൂരിഭാഗവും നീക്കം ചെയ്യപ്പെടുകയും ജനിതകമാറ്റം സംഭവിച്ച ചില ജീവികളുടെയൊപ്പം ന്യൂയോർക്കിലെ അവസാനത്തെ മനുഷ്യനായി നെവിൽ അവശേഷിക്കുകയും ചെയ്യുന്നു. വൈറസ് ബാധികാത്ത നെവിൽ, ശത്രുക്കളായ ജീവികൾക്കെതിരെ സ്വയം പ്രതിരോധിച്ചുകൊണ്ട് വൈറസിനെതിരെയുള്ള ഒരു ചികിത്സ സൃഷ്ടിക്കാൻ ശ്രമിക്കുന്നു.

1994 തൊട്ട് *അയാം ലെജൻഡ് *സൃഷ്ടിക്കാൻ വാർണർ ബ്രോസ്. ശ്രമം തുടങ്ങിയിരുന്നു. പല സംവിധായകരും നടീനടന്മാരും പദ്ധതിയോട് ബന്ധപ്പെട്ടിരുന്നുവെങ്കിലും നിർമ്മാണച്ചിലവിനെക്കുറിച്ചുള്ള ഉത്കണ്ഠ മൂലം നിർമ്മാണം വൈകുകയാണുണ്ടായത്. ചിത്രീകരണം പ്രധാനമായും ന്യൂയോർക്ക് നഗരത്തിലാണ് നടന്നത്. ബ്രൂക്ലിൻ പാലത്തിൽ വെച്ച് അഞ്ച് മില്യൺ ഡോളറിന്റെ ഒരു സീനും ചിത്രീകരിച്ചിരുന്നു. 1964-ലെ *ദ ലാസ്റ്റ് മാൻ*, 1971-ലെ *ദ ഒമിഗ മാൻ* എന്നിവയ്ക്ക് ശേഷം, റിച്ചാഡ് മാത്തീസണിന്റെ *അയാം ലെജൻഡിനെ* ആസ്പദമാക്കിയുള്ള മൂന്നാമത്തെ ചലച്ചിത്രമാണിത്.

ഡിസംബർ 14, 2007-ന് അമേരിക്കയിലും കാനഡയിലും ചിത്രം റിലീസ് ചെയ്തു. അമേരിക്കയിൽ, ഡിസംബർ മാസത്തിൽ റിലീസ് ചെയ്ത ക്രിസ്തുമസ്-ചിത്രമല്ലാത്തതിൽ വെച്ച് ഏറ്റവും കൂടിയ കളക്ഷൻ *അയാം ലെജൻഡിന്* ലഭിച്ചു.  2007-ൽ പുറത്തറിങ്ങിയതിൽ ഏറ്റവും കൂടുതൽ പണം വാരിയ ഏഴാമത്തെ ചിത്രമാണിത്. പ്രാദേശിക തലത്തിൽ $256 മില്യണും അന്തർദേശീയതലത്തിൽ $329 മില്യണും, എന്നിങ്ങനെ മൊത്തം $585 മില്യൺ ചിത്രം നേടിയെടുത്തു.

## ഇതിവൃത്തം
2009-ൽ അർബുദത്തിനുള്ള പ്രതിരോധത്തിനായി വികസിപ്പിച്ചെടുത്ത ജനിതകമാറ്റം വരുത്തിയ വൈറസ് ഉപദ്രവകാരിയായി മാറുന്നു. അത് ബാധിക്കുന്ന മനുഷ്യരെല്ലാം ഹിംസ്രജന്തുക്കളെപ്പോലെ ആയിത്തീരുന്നു.  യു.എസ്. പട്ടാളത്തിലെ വൈറോളജിസ്റ്റായ റോബർട്ട് നെവിൽ വൈറസിനെതിരെ ഫലപ്രദമായ മരുന്ന് കണ്ടെത്താനുള്ള പരിശ്രമത്തിലാണ്.

## കഥാപാത്രങ്ങളും അഭിനേതാക്കളും

* വിൽ സ്മിത്ത് - റോബർട്ട് നെവിൽ
* അലീസ് ബ്രാഗ - അന്ന മോണ്ടെസ്
* ചാർലി ടേഹൻ - ഈഥൻ
* ഡാഷ് മിഹോക്ക്
* എമ്മാ തോംപ്സൺ

## നിർമ്മാണം

### ചിത്രീകരണം

## റിലീസ്

### വിപണനം

## സ്വീകരണം

## ഭാവി

## ഗ്രന്ഥസൂചി

## ഇതും കാണുക

## അവലംബങ്ങൾ

## പുറത്തേക്കുള്ള കണ്ണികൾ

* 
* 
* 
* 
* 
വർഗ്ഗം:2007-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
ബാങ്കോക്ക് സമ്മേളനം

1942 ജൂൺ 15 ന് ബാങ്കോക്കിൽ ഇന്ത്യൻ നാഷനലിസ്റ്റ് ഗ്രൂപ്പുകളും ഇന്ത്യൻ ഇൻഡിപെൻഡൻസ് ലീഗും ചേർന്ന ഒരു സമ്മേളനമാണ് **ബാങ്കോക്ക് സമ്മേളനം**. അഖിലേന്ത്യാ ഇൻഡിപെൻഡൻസ് ലീഗിന്റെ രൂപീകരണ പ്രഖ്യാപിക്കുന്നതിന് വേണ്ടിയാണ് ഈ സമ്മേളനം കൂടിയത്. സ്വാതന്ത്ര്യ സമരത്തിൽ ലീഗിന്റെ പങ്ക് നിർണയിക്കാൻ ശ്രമിച്ച ബാങ്കോക്ക് പ്രമേയങ്ങൾ എന്നറിയപ്പെട്ടിരുന്ന മുപ്പത്തിയഞ്ച് സെറ്റ് പരിപാടിയുടെ ലീഗാണ് സമ്മേളനം കൂടുതലായി കണ്ടത്. ഇന്ത്യൻ നാഷണൽ ആർമിയുമായുള്ള ബന്ധം, ജപ്പാനീസ് പിന്തുണ ലഭിക്കാനുള്ള കാരണവും വ്യവസ്ഥകളും മറ്റും ഈ സമ്മേളനം വ്യക്തമാക്കുന്നു.

## തെക്കുകിഴക്കൻ ഏഷ്യയിലെ ഇന്ത്യക്കാർ
### ഇന്ത്യൻ ഇൻഡിപെൻഡൻസ് ലീഗ്
1920 മുതൽ 1940 വരെ ഇന്ത്യൻ സ്വാതന്ത്ര്യസമരക്കാർ ഇന്ത്യയിലെ ബ്രിട്ടീഷ് സാമ്രാജ്യഭരണം നീക്കം ചെയ്യുന്നതിനായി ഇന്ത്യയ്ക്ക് പുറത്തുള്ളവരെ സംഘടിപ്പിക്കുന്ന ഒരു രാഷ്ട്രീയ സംഘടനയായിരുന്നു ഇന്ത്യൻ ഇൻഡിപെൻഡൻസ് ലീഗ്. 1928 ൽ സുഭാസ് ചന്ദ്ര ബോസ്, ജവഹർലാൽ നെഹ്രു എന്നിവർ സ്ഥാപിച്ച സംഘടനയായിരുന്നു എന്ന് ചില രേഖകൾ സൂചിപ്പിക്കുന്നു.

### ഇന്ത്യൻ നാഷണൽ കൗൺസിൽ

1941 ൽ ഡിസംബറിൽ ബാങ്കോക്കിൽ വച്ച് തായ്‌ലന്റിൽ താമസിച്ചിരുന്ന ഇന്ത്യൻ ദേശീയവാദികൾ രൂപീകരിച്ച ഒരു സംഘടനയാണ് ഇന്ത്യൻ നാഷണൽ കൗൺസിൽ. ഡിസംബർ 22-ന് തായ് - ഭാരത് കൾച്ചർ ലീഗ് എന്ന പ്രസ്ഥാനത്തിൽ നിന്നുമാണ് ഈ സംഘടന രൂപീകൃതമായത്. 

### ആദ്യ ഇന്ത്യൻ നാഷണൽ ആർമി

ഇന്ത്യൻ നാഷണൽ ആർമി ആദ്യമായി രൂപീകരിച്ചത് ക്യാപ്റ്റൻ മോഹൻ സിങ്ങിന്റെ കീഴിൽ ജാപ്പനീസ് സഹായത്തോടെ ആയിരുന്നു. സിംഗപ്പൂരിലെ യുദ്ധത്തിന്റെ പതനത്തിനു ശേഷമാണ് ആദ്യ ഐ.എൻ.എ. രൂപം കൊണ്ടത്.

### ടോക്കിയോ സമ്മേളനം

1942 മാർച്ച് 28 മുതൽ 30 വരെ ജപ്പാനിലെ ടോക്കിയോയിൽ വെച്ചാണ് ഈ സമ്മേളനം നടന്നത്.

### തീരുമാനങ്ങൾ
ഒരു കൌൺസിൽ ഫോർ ആക്ഷൻ, അതിന്റെ കീഴിലുള്ള പ്രതിനിധികളുടെ ഒരു കമ്മിറ്റി എന്നിവ അടങ്ങുന്ന ഒരു ലീഗിന്റെ ഘടനയെകുറിച്ച് സമ്മേളനത്തിൽ വെച്ച് നിശ്ചയിച്ചു. കമ്മിറ്റിക്ക് കീഴിൽ വരുന്ന പ്രാദേശിക, പ്രാദേശിക ശാഖകളാണ് മറ്റുള്ളവ.

### ബാങ്കോക്ക് പരിഹാരങ്ങൾ
പ്രമേയത്തിന്റെ ആമുഖം പ്രസ്താവന:

## കുറിപ്പുകൾ

## അവലംബം

* .
* More than one of &#x7C;ISBN= and &#x7C;isbn= specified (help) വർഗ്ഗം:Pages with citations having redundant parameters .
* .
* More than one of &#x7C;ISBN= and &#x7C;isbn= specified (help) വർഗ്ഗം:Pages with citations having redundant parameters .
* .
* More than one of &#x7C;ISBN= and &#x7C;isbn= specified (help) വർഗ്ഗം:Pages with citations having redundant parameters .
വർഗ്ഗം:ഇന്ത്യൻ നാഷണൽ ആർമി
വർഗ്ഗം:ഇന്ത്യൻ സ്വാതന്ത്ര്യസമരം
കിങ് ബേർഡ്-ഓഫ്-പാരഡൈസ്

**കിങ് ബേർഡ്-ഓഫ്-പാരഡൈസ്** (Cicinnurus regius) പാരഡൈസെഡേ കുടുംബത്തിലെ ഒരു പാസെറൈൻ പക്ഷിയാണ്. ഇത് സിസൈനൂറസ് ജീനസിൽപ്പെട്ട ഏക അംഗമാണ്. ന്യൂ ഗിനിയ ദ്വീപിലാണ് ഇവയിൽ ഭൂരിഭാഗവും കാണപ്പെടുന്നത്. 

കിങ് ബേർഡ്-ഓഫ്-പാരഡൈസ്, ഐ.യു.സി.എൻ ഭീഷണി നേരിടുന്ന ജീവികളുടെ ചുവന്ന പട്ടികയിൽ  ഉൾപ്പെടുത്തിയിരിക്കുന്നു. ഇത് CITES- ന്റെ അനുബന്ധം II ൽ പട്ടികപ്പെടുത്തിയിരിക്കുന്നു.
## ഉപവിഭാഗങ്ങൾ
* *C. r. coccineifrons*
* *C. r. cryptorhynchus*
* *C. r. gymnorhynchus*
* *C. r. regius*
* *C. r. rex*
* *C. r. similis*

## അവലംബം

## ബാഹ്യ ലിങ്കുകൾ

* BirdLife Species Factsheet 
* King Bird-of-Paradise, courtship display at YouTube, by Cornell Lab of Ornithology

വർഗ്ഗം:പക്ഷികൾ പൊതുനാമമനുസരിച്ച്
വർഗ്ഗം:ചേക്കയിരിക്കുന്ന പക്ഷികൾ
വർഗ്ഗം:പാരഡൈസെഡേ
സത്യവതി ദേവി

ഇന്ത്യൻ സ്വാതന്ത്ര്യ സമരത്തിൽ പങ്കാളിയായിരുന്നു **സത്യവതി ദേവി** (1907 - 1945). സത്യവതിയുടെ 70-ആം ജന്മവാർഷികത്തിൽ ജോൻ ഓഫ് ആർക്ക് ഓഫ് ഇന്ത്യ എന്ന പ്രശംസ ജയപ്രകാശ് നാരായൺ നൽകുകയുണ്ടായി.

## ജീവിതം
സ്വാമി ശ്രദ്ധനൻന്ദയുടെ പേരക്കുട്ടിയും, അഭിഭാഷകൻ ധാനി റാം - വെഡ് കുമാരി ദമ്പതികളുടെ മകളുമായി 1907 ജനുവരി 26 നാണ് സത്യവതി ദേവി ജനിച്ചത്. ഡൽഹിയിലെ ക്ലോത്ത് മിൽസിലെ ഓഫീസറെ ആണ് വിവാഹം കഴിച്ചത്.

## പ്രവർത്തനം
ഡൽഹിയിലെ ദേശീയ വനിത നേതൃത്വം വഹിച്ച നേതാക്കളിൽ ഒരാളാണ് സത്യവതി. അരുണ ആസഫ് അലിയാണ് സത്യവതിയെ ദേശീയ പ്രസ്ഥാനത്തിൽ ചേരാൻ പ്രേരിപ്പിച്ചത്. ഗ്വാളിയറിലെയും ഡെൽഹിയിലെയും തുണി മില്ലുകളിൽ മിൽത്തൊഴിലാളികൾക്കിടയിൽ സാമൂഹ്യ പ്രവർത്തനം നടത്തി.  കോൺഗ്രസ് മഹിളാ സമാജഉം കോൺഗ്രസ്സ് ദേശ് സേവിക്ക ദളും സത്യവതി സ്ഥാപിച്ചു. കോൺഗ്രസ് സോഷ്യലിസ്റ്റ് പാർട്ടിയുടെ സഹ സ്ഥാപിതയും ആണ്. ഉപ്പുസത്യാഗ്രഹത്തിൽ സജീവമായി പങ്കെടുത്ത ഒരു വ്യക്തിയുമാണ്. ഉപ്പുസത്യാഗ്രഹ കാലത്ത് ഡൽഹിയിലെ കോൺഗ്രസിന്റെ വനിതാ വിഭാഗത്തിന്റെ നേതാവായി, ആ പ്രസ്ഥാനത്തിന് നേതൃത്വം നൽകി. അവൾ അവിടെ ഡൽഹിയിൽ ഉപ്പ് നിയമ ലംഘനം സംഘടിപ്പിച്ചു. സത്യവതിയും ഒരു കൂട്ടം വോളണ്ടിയർമാരും അവിടെ കൂടിനിന്ന ജനങ്ങൾക്ക് അനധികൃത ഉപ്പ് പാക്ക് നിർമ്മിക്കുകയും വിതരണം ചെയ്യുകയും ചെയ്തു. 1932 ൽ പോലീസ് അവലെ അറസ്റ്റു ചെയ്തു രണ്ട് വർഷത്തെ തടവുശിക്ഷകി വിധിച്ചു. ജയിലിൽ തടവിൽ ആയിരുന്ന കാലത്ത് അവൾക് ശ്വാസകോശാവരണരോഗയും ക്ഷയരോഗവും ബാധിച്ചു. ജയിലിൽ കഴിയുമ്പോൾ, രോഗം വളരെ മോശമായിരുന്നെങ്കിലും, രാഷ്ട്രീയ പ്രവർത്തനങ്ങളിൽ നിന്ന് വിട്ടുനിൽക്കുമെന്ന ഉറപ്പ് നൽകാൻ വിസമ്മതിച്ചു. അത് അവളുടെ മോചനത്തിനും ചികിത്സയ്ക്കുള്ള പ്രതീക്ഷയും നേടിയെടുക്കുന്നതിൽ തടസമായി. 1945 ൽ ക്ഷയരോഗം മൂലം അവർ മരണമടഞ്ഞു.

## എഴുത്ത്
ജയിലിലടച്ച സ്ത്രീകളായ രാഷ്ട്രീയ സ്വാതന്ത്ര്യ പോരാളികൾ കവിതകളും ദേശീയവാദ ലഘുലേഖകളും രചിച്ചിരുന്നു. സത്യഭതി ദേവി എഴുതിയ 'ബഹീൻ സത്യവതി കാ ജെയ്ൽ സന്ദേശ്' (സരിതയുടെ ജയിൽ സന്ദേശം):
*"This is a message from your jailed sister*

*Sister Satyavati appeals to you*

*Do not slacken from your work*

*Jump, if required, into the burning flames*

*The sacred battle should be full of strength*

*Once you have stepped forward, never retreat*

*Die before the men in the battlefield*

*Do not fear bullets or sticks*

*Put your head forward before the men*

*Once lit, the fire should never go out*

*I have full faith now*

*Because the women have prepared themselves*"* (copied verbatim from the referred article)*

ഇതും മറ്റ് രചനകളും ജയിലുകളിലും പാടുന്നത് ഇന്ത്യൻ സ്വാതന്ത്ര്യ സമരത്തിലേയ്ക്ക് സ്ത്രീകളെ പ്രേരിപ്പിക്കുന്നതിനും അണിനിരക്കുന്നതിനുമായിട്ടാണ്.

## അംഗീകാരം
1972 ൽ ഡൽഹി സർക്കാർ സ്ഥാപിച്ച സത്യവതി കോളേജ് (ഡെൽഹി സർവകലാശാല) കോളേജിന് സ്വാതന്ത്ര്യസമര സേനാനിയായ സത്യാവതി പേര് നൽകി. സ്വാതന്ത്ര്യസമര സേനാനിയായ മഹാത്മാഗാന്ധി സത്യവതിയെ "ടോഫാനി ബെഹൻ" എന്ന് പരാമർശിക്കുന്നുണ്ട്.

## അവലംബം

വർഗ്ഗം:1904-ൽ ജനിച്ചവർ
വർഗ്ഗം:1945-ൽ മരിച്ചവർ
വർഗ്ഗം:20-ആം നൂറ്റാണ്ടിലെ ഇന്ത്യൻ കവികൾ
വർഗ്ഗം:ഇന്ത്യൻ കവയിത്രികൾ
വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ
നർഹരി പരീഖ്

ഗുജറാത്തിലെ  എഴുത്തുകാരൻ, ഇന്ത്യൻ സ്വാതന്ത്ര്യ പ്രവർത്തകൻ, സാമൂഹിക പരിഷ്കർത്താവ് എന്നീ നിലകളിൽ പ്രശസ്തനാണ് **നർഹരി ദ്വാരകാദാസ് പരീഖ്** ( ഗുജറാത്തി : ನರ್ರರಿ દ્રારકદદા પરીખ ). മഹാത്മാഗാന്ധിയുടെ സ്വാധീനത്തിൽ അദ്ദേഹത്തിന്റെ ജീവിതകാലത്ത് ഗാന്ധിയൻ ഇൻസ്റ്റിറ്റ്യൂട്ടുകളിൽ പ്രവർത്തിച്ചിരുന്നു. ജീവചരിത്രങ്ങൾ അദ്ദേഹം എഴുതി.  അദ്ദേഹത്തിന്റെ സഹപ്രവർത്തകരുടെ കൃതികൾ എഡിറ്റു ചെയ്യുകയും ചില കൃതികൾ വിവർത്തനം ചെയ്യുകയും ചെയ്തു.സഹചാരികളുടെ രചനകൾ എന്നിവ അദ്ദേഹം രചിച്ചു.  അദ്ദേഹത്തിന്റെ രചന ഗാന്ധിയൻ സ്വാധീനത്തെ പ്രതിഫലിപ്പിച്ചു. 

## ജീവിതം
1891 ഒക്ടോബർ 17 ന് അഹമ്മദാബാദിലാണ് പരീഖ് ജനിച്ചത്. അദ്ദേഹത്തിന്റെ കുടുംബം കത് ലാൽ നിന്നുള്ളതാണ് (ഇപ്പോൾ ഖേഡ ജില്ലയിൽ) അഹമ്മദാബാദിൽ പഠിച്ച അദ്ദേഹം 1906 -ൽ മെട്രിക്കുലേഷൻ ചെയ്തു. 1911- ൽ ഹിസ്റ്ററി ആൻഡ് ഇക്കണോമിക്സിൽ ബാച്ചിലർ ഓഫ് ആർട്ട്സ് പൂർത്തിയാക്കുകയും ചെയ്തു. 1913- ൽ അദ്ദേഹം എൽ.എൽ.ബി. പൂർത്തിയാക്കുകയും തന്റെ സുഹൃത്തായ മഹാദേവ് ദേശായിയോടൊപ്പം അഭിഭാഷകനായി. 1916- ൽ സാമൂഹ്യ പരിഷ്കരണ പ്രസ്ഥാനങ്ങളിലും പിന്നീട് ഇന്ത്യൻ സ്വാതന്ത്ര്യ സമരത്തിലും മഹാത്മാഗാന്ധിയുമായി ചേർന്നു. തൊട്ടുകൂടായ്മ , മദ്യപാനം, നിരക്ഷരത എന്നിവയ്ക്കെതിരായി അദ്ദേഹം പ്രചാരണം നടത്തി. സ്ത്രീകളുടെയും, ശുചീകരണ, ആരോഗ്യപരിചരണങ്ങളുടെയും സ്കൂളുകൾക്ക് വേണ്ടി അദ്ദേഹം സ്വതന്ത്രമായി പ്രവർത്തിച്ചു. 1917- ൽ  രാഷ്ട്രീയ ശാല (ദേശീയ സ്കൂൾ) യുമായി ബന്ധപ്പെട്ട് സബർമതി ആശ്രമത്തിന്റെ നേതൃത്വത്തിൽ പ്രവർത്തിച്ചിട്ടുണ്ട്. 1920 -ൽ  ഗുജറാത്ത് വിദ്യാപീഠത്തിൽ ചേർന്ന അദ്ദേഹം ഹരിജൻ ആശ്രമം കൈകാര്യം ചെയ്തു. 1937- ൽ ബേസിക് എഡ്യൂക്കേഷൻ ബോർഡിന്റെ പ്രസിഡന്റായി സേവനമനുഷ്ഠിച്ചു. 1940- ൽ ഗ്രാമീണ വിദ്യാലയത്തിന്റെ പ്രിൻസിപ്പാളായിരുന്നു അദ്ദേഹം. ഏതാനും വർഷങ്ങളായി അദ്ദേഹം ഗാന്ധി സെക്രട്ടറിയുമായിരുന്നു. അദ്ദേഹം നവജിവൻ ട്രസ്റ്റ്ചെയർമാനായി സേവനമനുഷ്ഠിച്ചിട്ടുണ്ട്. 

1947- ൽ അദ്ദേഹത്തിന് പക്ഷാഘാതം സംഭവിച്ചു. 1957 ജൂലൈ 15 ന് ബർദോലിയിലെ സ്വരാജ് ആശ്രമത്തിൽ അദ്ദേഹം അന്തരിച്ചു. 

ഗാന്ധിജിയുടെ മരണശേഷം അഹമ്മദാബാദിലെ അദ്ദേഹത്തിന്റെ ഹവേലിയിൽ അദ്ദേഹത്തിന്റെ ചാരങ്ങൾ സബർമതി നദിയിൽ ഒഴുക്കിയിരുന്നു.

## അവലംബം

വർഗ്ഗം:1957-ൽ മരിച്ചവർ
വർഗ്ഗം:1891-ൽ ജനിച്ചവർ
വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
ജി.എ. നടേശൻ

മദ്രാസ് പ്രസിഡൻസിയിൽ നിന്നുള്ള ഒരു ഇന്ത്യൻ എഴുത്തുകാരനും മാധ്യമ പ്രവർത്തകനും പത്രാധിപരും രാഷ്ട്രീയ പ്രവർത്തകനും ഇന്ത്യൻ സ്വാതന്ത്ര്യ സമര സേനാനിയുമായിരുന്നു **ജി.എ. നടേശൻ** എന്ന **ഗണപതി അഗ്രഹാരം അണ്ണാദുരൈ അയ്യർ നടേശൻ** (25 ഓഗസ്റ്റ് 1873 – 29 ഏപ്രിൽ 1948). സ്വാതന്ത്ര്യസമര കാലഘട്ടത്തിൽ പ്രസിദ്ധീകരിച്ചിരുന്ന ദി ഇന്ത്യൻ റിവ്യൂ ഉൾപ്പെടെയുള്ള ദേശീയ പ്രസിദ്ധീകരണങ്ങൾ പുറത്തിറക്കിയിരുന്ന ജി.എ. നടേജൻ & കമ്പനിയുടെ സ്ഥാപകനും ഉടമയുമായിരുന്നു. 

## ആദ്യകാല ജീവിതം
1873 ഓഗസ്റ്റ് 25 - ന് തമിഴ്നാട്ടിലെ തഞ്ചാവൂർ ജില്ലയിൽ സ്ഥിതി ചെയ്യുന്ന ഗണപതി അഗ്രഹാരമെന്ന ഗ്രാമത്തിലാണ് ജി.എ. നടേശൻ ജനിച്ചത്. കുംഭകോണത്തു നിന്നും പ്രാഥമിക വിദ്യാഭ്യാസം പൂർത്തിയാക്കുകയുണ്ടായി.  മദ്രാസിലെ പ്രസിഡൻസി കോളേജിൽ നിന്നും കലയിൽ ബിരുദം കരസ്ഥാമാക്കുകയും ചെയ്തു.  ഇതിനെ തുടർന്ന് പ്രസിദ്ധീകരണ രംഗത്ത് പ്രവേശിക്കുകയുണ്ടായി. ഗിലിൻ ബാർലോയുടെ കീഴിൽ പരിശീലനം നേടിയതിനു ശേഷം 1897 - ൽ സ്വന്തമായി ജി.എ. നടേശൻ & കമ്പനി എന്ന പ്രസിദ്ധീകരണ സ്ഥാപനം രൂപീകരിച്ചു. 

## ഇന്ത്യൻ സ്വാതന്ത്ര്യസമര പ്രസ്ഥാനം
സ്കൂൾ വിദ്യാഭ്യാസ കാലത്തു തന്നെ നടേശൻ ഇന്ത്യൻ സ്വാതന്ത്ര്യസമര പ്രസ്ഥാനത്തിൽ പ്രവർത്തിച്ചിരുന്നു. 1900 - ൽ, ഇംഗ്ലീഷ് ഭാഷയിൽ അച്ചടിച്ച ദി ഇന്ത്യൻ റിവ്യൂ എന്ന മാസിക പ്രസിദ്ധീകരിക്കാൻ ആരംഭിച്ചു.  ഇന്ത്യൻ ദേശീയതയുമായി ബന്ധപ്പെട്ട പല ലേഖനങ്ങളും ദി ഇന്ത്യൻ റിവ്യൂവിൽ പ്രസിദ്ധീകരിച്ചു വന്നിരുന്നു. കൂടാതെ സാമ്പത്തികം, കാർഷികം എന്നീ മേഖലകളുമായി ബന്ധപ്പെട്ട ലേഖനങ്ങളും ചിത്രങ്ങളും ഈ മാസികയിൽ പ്രസിദ്ധീകരിച്ചിരുന്നു.  "താൽപ്പര്യമുള്ള എല്ലാവിധ വിഷയങ്ങൾക്കും വേണ്ടി സമർപ്പിച്ചിരിക്കുന്നു" എന്ന് ദി ഇന്ത്യൻ റിവ്യൂവിന്റെ കവർ പേജിൽ നടേശൻ അറിയിക്കുകയുണ്ടായി. 

1915 - ൽ മഹാത്മാഗാന്ധി ഇന്ത്യയിൽ എത്തിച്ചേർന്നതിനുശേഷം ആദ്യമായി മദ്രാസ് സന്ദർശിച്ചപ്പോൾ, ജോർജ്ടൗണിലെ തമ്പു ചെട്ടി തെരുവിൽ സ്ഥിതി ചെയ്തിരുന്ന ജി.എ. നടേശന്റെ വീട്ടിലായിരുന്നു താമസിച്ചിരുന്നത്.  1915 ഏപ്രിൽ 17 മുതൽ 1915 മേയ് 8 വരെ മഹാത്മാഗാന്ധി, നടേശന്റെ വീട്ടിൽ താമസിക്കുകയുണ്ടായി. 

## ഔദ്യോഗിക ജീവിതം
തുടർന്നുള്ള ജീവിതത്തിൽ ചിന്താഗതികൾക്കുണ്ടായ മാറ്റങ്ങളെത്തുടർന്ന് നടേശൻ ഇന്ത്യൻ ലിബറൽ പാർട്ടിയിൽ ചേർന്നു പ്രവർത്തിക്കാൻ തീരുമാനിക്കുകയുണ്ടായി.  1922 - ൽ ലിബറൽ പാർട്ടിയുടെ ജോയിന്റ് സെക്രട്ടറിയായി തിരഞ്ഞെടുക്കപ്പെടുകയും ചെയ്തു.  1923 - ലും 1931 - ലും രണ്ട് പ്രാവശ്യം സ്റ്റേറ്റ് കൗൺസിലിലേക്ക് അനൗദ്യോഗിക അംഗമായി നാമനിർദ്ദേശം ചെയ്യപ്പെട്ടു.  സ്റ്റേറ്റ് കൗൺസിലിലെ അംഗമായി പ്രവർത്തിക്കുന്നതിനിടെ, കാനഡയിലുള്ള എംപയർ പാർലമെന്ററി അസോസിയേഷനിൽ പങ്കെടുത്ത ഇന്ത്യൻ സംഘത്തിലെ ഒരു അംഗവുമായിരുന്നു. 1933 മുതൽ 1934 വരെ ഇന്ത്യൻ അയൺ ആന്റ് സ്റ്റീൽ താരിഫ് ബോർഡിലെ അംഗമായും പ്രവർത്തിച്ചിട്ടുണ്ട്.  1938 - ൽ മദ്രാസിന്റെ ഷെറിഫ് ആയി നിയമിതനായി. 

## മരണം
1948 ഏപ്രിൽ 29 - ന് 74 - ാമത്തെ വയസ്സിൽ നടേശൻ അന്തരിച്ചു. എന്നാൽ അവസാന കാലഘട്ടത്തിലും ജി.എ. നടേശൻ വളരെ സജീവമായി തന്നെ പ്രവർത്തിച്ചു വന്നിരുന്നു. 

## അവലംബങ്ങൾ

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1873-ൽ ജനിച്ചവർ
വർഗ്ഗം:1948-ൽ മരിച്ചവർ
വർഗ്ഗം:ഓഗസ്റ്റ് 25-ന് ജനിച്ചവർ
വർഗ്ഗം:ഏപ്രിൽ 29-ന് മരിച്ചവർ
പിറ്റ്ജൻത്ജത്ജര

മധ്യ ഓസ്ട്രേലിയൻ മരുഭൂമിയിലെ ആദിവാസികൾ ആണ് **പിറ്റ്ജൻത്ജത്ജര** ('Pitjantjatjara)(English: /pɪtʃəntʃəˈtʃɑːrə/,. ) ഇവർക്ക് യാങ്കുനിത്ജത്ജര, ങാന്യത്ജത്ജര എന്നീ ഭാഷകളുമായി വളരെ അടുത്ത ബന്ധമുണ്ട്. അവരുടെ ഭാഷകൾ പരസ്പരം മനസ്സിലാക്കാൻ കഴിയുന്ന ഭാഷയാണ്. (എല്ലാം പാശ്ചാത്യ മരുഭൂമി ഭാഷയുടെ വൈവിധ്യങ്ങൾ).

അവർ സ്വയം അനങ്കു (ആളുകൾ) എന്നാണ് വിളിക്കുന്നത്. തെക്കൻ ഓസ്‌ട്രേലിയയുടെ വടക്കുപടിഞ്ഞാറായിട്ടാണ് പിറ്റ്ജൻത്ജത്ജര ആളുകൾ താമസിക്കുന്നത്. അതിർത്തി കടന്ന് വടക്കൻ പ്രവിശ്യയിലും അമാഡിയസ് തടാകത്തിന്റെ തെക്ക് ഭാഗത്തും പടിഞ്ഞാറ് പടിഞ്ഞാറൻ ഓസ്‌ട്രേലിയയിലും ഈ ആദിവാസികളെ കാണാൻ കഴിയുന്നു. ഈ ഭൂമി അവരുടെ സ്വത്വത്തിന്റെ അഭേദ്യവും പ്രധാനവുമായ ഭാഗമാണ്. മാത്രമല്ല അതിന്റെ ഓരോ ഭാഗവും അനങ്കുവിന്റെ കഥകളും അർത്ഥവും കൊണ്ട് സമ്പന്നമാണ്.

## കുറിപ്പുകൾ

### Citations

## ഉറവിടങ്ങൾ

*
*
*
*
*
*
*
*
* (reprint)
*
*
*
*
*
*
*
*
*
*
*

## ബാഹ്യ ലിങ്കുകൾ
* Ngapartji  Online course of Pitjantjatjara language, and related performance event
* Web portal for Anangu Pitjantjatjara, Yankunytjatjara and Ngaanyatjarra peoples, communities and organisations 
* Yalata Land Management
* Pitjantjatjara entry in the AusAnthrop database
* Pitjantjatjara People at ''Agreements, Treaties and Negotiated Settlements'' (ATNS) 

വർഗ്ഗം:ഓസ്ട്രേലിയയുടെ തനതായ ശീർഷകം
വർഗ്ഗം:ഓസ്ട്രേലിയയിലെ ആദിവാസികൾ
ഫാലക്കാട്ട പോളിടെക്നിക്

**ഫാലക്കാട്ട പോളിടെക്നിക്** പശ്ചിമബംഗാളിലെ ബഗൻബരി, ഫലാകട്ട , അലിപൂർഡാർ ജില്ലയിൽ 2001- ൽ സ്ഥാപിതമായ സർക്കാർ പോളിടെക്നിക് ആണ് . ഈ പോളിടെൿനിക് പശ്ചിമ ബംഗാൾ സ്റ്റേറ്റ് കൌൺസിൽ ഓഫ് ടെക്നിക്കൽ എജുക്കേഷനുമായി സഹകരിച്ച് പ്രവർത്തിക്കുന്നു.  ഇലക്ട്രിക്കൽ, ഇലക്ട്രോണിക്സ് ആൻഡ് ടെലികമ്യൂണിക്കേഷൻ, ഫുഡ് പ്രൊസസിംഗ് ടെക്നോളജി, മെക്കാനിക്കൽ, സിവിൽ എൻജിനീയറിങ് എന്നീ വിഷയങ്ങളിൽ ഡിപ്ലോമ കോഴ്സുകളാണ് ഈ പോളിടെക്നിക്കിൽ നൽകുന്നത്.
## അവലംബം

## ബാഹ്യ ലിങ്കുകൾ
* Admission to Polytechnics in West Bengal for Academic Session 2006-2007 
*http://www.falakatapolytechnic.in/
സാനിറ്ററി നാപ്കിൻ

യോനിയിലൂടെയുണ്ടാവുന്ന രക്തസ്രാവം വലിച്ചെടുക്കുന്നതിന് ധരിക്കുന്ന അവശോഷണ വസ്തുവാണ് **സാനിറ്ററി നാപ്കിൻ** (sanitary towel, sanitary pad, menstrual pad). ആർത്തവം, പ്രസവം, ശസ്ത്രക്രിയ, ഗർഭമലസൽ, ഗർഭഛിദ്രം തുടങ്ങിയ മൂലം ഉണ്ടാകുന്ന രക്തസ്രാവം വലിച്ചെടുക്കുന്നതിനാണ് ഇത് ഉപയോഗിക്കുന്നത്.
ശരീരത്തിന് വെളിയിലായിട്ടാണ് ഇത് ഉപയോഗിക്കുന്നത്.എന്നാൽ, ശരീരത്തിനകത്ത് കടത്തിവെച്ച് ഉപയോഗിക്കുന്ന ആർത്തവരക്ത ശേഖരണിയും ഉപയോഗത്തിലുണ്ട്.
## ചരിത്രം

എത്രയോ നൂറ്റാണ്ടുകളായി സ്ത്രീകൾ വിവിധ വസ്തുക്കൾ ഉപയോഗിച്ച് ആർത്തവരക്തം നീക്കം ചെയ്തിരുന്നു, . തുണിക്കഷണങ്ങൾ മടക്കി ഇത്തരം സന്ദർഭങ്ങളിൽ ഉപയോഗിച്ചിരുന്നതിനാൽ "on the rag" എന്ന പദപ്രയോഗം ആർത്തവകാലത്തെ സൂചിപ്പിക്കുന്നതായി പ്രയോഗത്തിൽ വന്നു എന്ന് കരുതുന്നു.
മുറിവേറ്റ സൈനികരിൽ രക്ത വാർച്ച തടയുന്നതിന്  വേണ്ടി ബെഞ്ചമിൻ ഫ്രാങ്ക്ളിന്റെ ആശയത്തോടെയുള്ള കണ്ടെത്തലിൽ നിന്നാണ് ഡിസ്പോസബിൾ നാപ്കിൻ രൂപം കൊണ്ടത് . എന്നാൽ 1888 ലാണ് ഇത് വ്യാവസായികമായി ലഭ്യമായത്. ആദ്യകാലങ്ങളിലെ ഇതിന്റെ വ്യാവസായിക ഉൽപാദകർ ആരോഗ്യരക്ഷാ മേഖലയിലെ ബാൻഡേജ് ഉൽപാദകരായിരുന്നു എന്നത് ഇവയുടെ ഉപയോഗത്തിലെ സാദൃശ്യത്തെ കാണിക്കുന്നു.
തമിഴ്‌നാട്ടിലെ ഒരു സാമൂഹ്യപ്രവർത്തകനായ അരുണാചലം മുരുഗാനന്ദം ഗ്രാമപ്രദേശങ്ങളിലെ സ്ത്രീകളുടെ ശരീര ശുചിത്വ (ആരോഗ്യ) സംരക്ഷണത്തിനായി വിലകുറഞ്ഞ ആർത്തവകാല നാപ്കിനുകൾ ഉണ്ടാക്കുന്ന ഒരു യന്ത്രം ഉണ്ടാക്കിയിട്ടുണ്ട്.
## നിർമ്മാണ വസ്തുക്കൾ
വിവിധ രാജ്യങ്ങളിൽ വ്യത്യസ്ത വസ്തുക്കൾ ഉപയോഗിച്ചാണ് ഇവയുടെ നിർമ്മാണം. ഘടന, നിർമ്മാണ വസ്തുക്കളുടെ ലഭ്യത, റീസൈക്കിൾ ചെയ്യുന്നതിനുള്ള സാധ്യത തുടങ്ങിയ ഘടകങ്ങൾ ആശ്രയിച്ചാണ് ഓരോ രാജ്യത്തും ഇതിന്റെ നിർമ്മാണം. എന്നാൽ പൊതുവേ, പരുത്തി, പ്ലാസ്റ്റിക്, ബാക്ടീരിയയെ തടയുന്ന രാസപദാർത്ഥങ്ങൾ എന്നിവ ഉപയോഗിക്കുന്നു. 

## അവലംബം

വർഗ്ഗം:ആരോഗ്യം
വർഗ്ഗം:വ്യക്തിശുചിത്വം
മോണിംഗ് ഗ്ലോറി

കോൺവോൾവുലേസിയേ കുടുംബത്തിൽ ആയിരത്തിലധികം സ്പീഷീസുകൾ ഉള്ള സപുഷ്പികളുടെ പൊതുവായ നാമമാണ് **മോണിംഗ് ഗ്ലോറി.** നിലവിലുള്ള വർഗീകരണവും വ്യവസ്ഥകളും ഫ്ലക്സ് ആണ്. 

മോണിംഗ് ഗ്ലോറി സ്പീഷീസുകളിൽ ജീനസുകൾ പല തരത്തിലുണ്ട്. അവയിൽ ചിലത് ഇവയാണ്:
* അർജീരിയ*
* *Astripomoea*
* *കാലിസ്റ്റെഗിയ*
* *കൺവോൾവുലസ്*
* *ഇപ്പോമിയ*
* *Lepistemon*
* *മെറീമിയ*
* *ഓപെർകുലിന*
* *റിവിയ*
* *സ്റ്റിക്റ്റോകാർഡിയ*
== ഗാലറി==
<gallery class="center">
File:Morning Glory-1.jpg|Morning glory *Ipomoea*
Image:blue2glories.jpg|Blue morning glories
Image:Ipomoea purpurea 2400px.jpg|A fully open blue and purple morning glory
Image:Pink_Morning_Glory_2500px.jpg|A fully open pink morning glory
Image:Morning Glory Curled Side 1800px.jpg|Side view of a partially curled *Ipomoea purpurea* in early afternoon
Image:Morning Glory Curled Top 2250px.jpg|The top of partially curled *Ipomoea purpurea* in early afternoon
Image:Morning Glory Leaves 3284px.jpg|The leaves of a morning glory
File:Blue Morning Glory 2.jpg|Opening blue morning glory
Image:BlueMorningGloryClose.jpg|Close-up of a morning glory flower
Image:MorningGlory5.jpg|Close-up of a morning glory
Image:MorningGlory.JPG|Morning glory vine climbing
File:Morning Glory - flowers.jpg|മോണിംഗ് ഗ്ലോറി
</gallery>

==അവലംബം  ==


== കൂടുതൽ വായനയ്ക്ക് ==
*  
* Furst, Peter (1990). *Flesh of the Gods*. .
* Schultes, Richard Evans (1976). *Hallucinogenic Plants''. Elmer W. Smith, illustrator. New York: Golden Press. .

## ബാഹ്യ ലിങ്കുകൾ

* 
* Erowid Morning Glory Vault
* Morning Glory Flowers is a book from 1854  

വർഗ്ഗം:സപുഷ്പികൾ
വർഗ്ഗം:കോൺവോൾവുലേസിയേ
വർഗ്ഗം:സസ്യങ്ങളുടെ നാട്ടുഭാഷയിലെ പേരുകൾ
പ്രഫുല്ല കുമാർ സെൻ

ഒരു ഇന്ത്യൻ സ്വാതന്ത്ര്യ സമര സേനാനിയും വിപ്ലവകാരിയും തത്ത്വചിന്തകനുമായിരുന്നു **സ്വാമി സത്യാനന്ദ പുരി** എന്ന് അറിയപ്പെട്ടിരുന്ന **പ്രഫുല്ല കുമാർ സെൻ** (1942 മാർച്ചിൽ അന്തരിച്ചു). കൽക്കട്ട സർവകലാശാലയിൽ നിന്നും തുടർന്ന് ശാന്തിനികേതനിൽ സ്ഥിതി ചെയ്യുന്ന രവീന്ദ്രനാഥ് ടാഗോറിന്റെ വിശ്വ ഭാരതി സർവകലാശാലയിൽ നിന്നും പൗരസ്ത്യ തത്ത്വചിന്ത അഭ്യസിക്കുകയുണ്ടായി. രവീന്ദ്രനാഥ് ടാഗോർ പ്രോത്സാഹിപ്പിച്ചതിനെ തുടർന്ന് 1932 - ൽ തായ്‌ലാന്റിൽ എത്തിച്ചേർന്നു. ഇതിനു ശേഷം 1939 - ൽ തായ് - ഭാരത് ലോഡ്ജ് എന്ന പേരിൽ ഒരു സാംസ്കാരിക സ്ഥാപനം സ്ഥാപിക്കുകയുണ്ടായി.  തായ്‌ലാന്റിൽ എത്തിച്ചേർന്നതിനു ശേഷം ചുലാലോങ്‌കോൺ സർവകലാശാലയിൽ അധ്യാപകനായി നിയമിതനായി. തായ്‌ലാന്റിൽ എത്തിയതിനു ശേഷം ആറ് മാസങ്ങൾക്കുള്ളിൽ തായ് ഭാഷ അഭ്യസിക്കുകയും സർവകലാശാലയിൽ തായ് ഭാഷയിൽ പഠിപ്പിക്കുകയും ചെയ്തു. ഈ കാലയളവിൽ രാമായണം ഉൾപ്പെടെയുള്ള പുരാണ ഗ്രന്ഥങ്ങളും മഹാത്മാഗാന്ധിയുടെ ജീവചരിത്രം അടക്കുമുള്ള ചരിത്രഗ്രന്ഥങ്ങളും തായ് ഭാഷയിലേക്ക് പുരി വിവർത്തനം ചെയ്യുകയുണ്ടായി. സ്വാമി സത്യാനന്ദ പുരിയുടെ സമ്പൂർണ്ണ കൃതികൾ ഇരുപത് വാല്യങ്ങളായി പ്രസിദ്ധീകരിക്കപ്പെട്ടിട്ടുണ്ട്. 

1939 - ൽ രണ്ടാം ലോകയുദ്ധം ആരംഭിച്ച സമയത്ത് സത്യാനന്ദ പുരിയുടെ നേതൃത്വത്തിൽ രൂപീകരിക്കപ്പെട്ട ഇന്ത്യൻ നാഷണൽ കൗൺസിലും ഗ്യാനി പ്രീതം സിങ്ങിന്റെ നേതൃത്വത്തിലുണ്ടായിരുന്ന ഇന്ത്യൻ ഇൻഡിപെൻഡൻസ് ലീഗും ചേർന്നുകൊണ്ട് ഇന്ത്യൻ സ്വാതന്ത്ര്യ സമര പ്രസ്ഥാനവുമായി ബന്ധപ്പെട്ട വിപ്ലവങ്ങളുമായി സഹകരിക്കാൻ ജപ്പാൻ സർക്കാരിനെ പ്രേരിപ്പിക്കുകയുണ്ടായി. സ്വാതന്ത്ര്യ സമര പ്രസ്ഥാനത്തിലേക്ക് ജാപ്പനീസിന്റെ രാഷ്ട്രീയ മേഖലയുടെ ശ്രദ്ധ ക്ഷണിക്കുന്നതിനായ് മേജർ ഫ്യൂജിവാറ ഇവൈച്ചി നേതൃത്വം നൽകിയിരുന്ന എഫ് കികാൻ എന്ന റെജിമെന്റുമായി ചർച്ച ചെയ്ത ആദ്യകാല നേതാക്കളായിരുന്നു ഗ്യാനി പ്രീതം സിങും സത്യാനന്ദ പുരിയും. ഇത്തരത്തിൽ നടന്ന ചർച്ചകളാണ് പിന്നീട് ഇന്ത്യൻ ഇൻഡിപെൻഡൻസ് ലീഗിന്റെയും ഇന്ത്യൻ നാഷണൽ ആർമിയുടെയും സജീവമായ പ്രവർത്തനത്തിന് കാരണമായിത്തീർന്നു.  എന്നാൽ 1942 മാർച്ചിൽ ടോക്കിയോ കോൺഫറൻസിനായുള്ള ഇന്ത്യൻ സംഘത്തോടൊപ്പം യാത്ര ചെയ്യവേ ഉണ്ടായ വിമാനാപകടത്തിൽ സത്യാനന്ദ പുരിയും പ്രീതം സിങ്ങും കൊല്ലപ്പെട്ടു. 1942 - ൽ സ്വാമി സത്യാനന്ദ പുരിയ്ക്കുള്ള ആദരവായി തായ് - ഭാരത് കൾച്ചറൽ ലോഡ്ജ്, സ്വാമി സത്യാനന്ദ പുരി ഫൗണ്ടേഷൻ എന്ന സംഘടന സ്ഥാപിക്കുകയുണ്ടായി. വളരെ പഴയ ഇന്ത്യൻ ഗ്രന്ഥങ്ങൾ ഇന്ന് സ്വാമി സത്യാനന്ദ പുരി ഫൗണ്ടേഷന്റെ കീഴിലുള്ള ലൈബ്രറിയിൽ ലഭ്യമാണ്. രാമായണം ഉൾപ്പെടെയുള്ള ഇന്ത്യൻ സംസ്കാരവുമായി ബന്ധപ്പെട്ട ആശയങ്ങൾ പ്രചരിച്ചിപ്പിക്കുന്നതുമായി ബന്ധപ്പെട്ടാണ് നിലവിൽ ഈ സംഘടന പ്രവർത്തിച്ചുകൊണ്ടിരിക്കുന്നത്. 
## പുരസ്കാരങ്ങൾ
*പത്മഭൂഷൺ പുരസ്കാരം (1969)

## അവലംബങ്ങൾ

*Indian National Army in East Asia. Hindustan Times
* 

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1942-ൽ മരിച്ചവർ
വർഗ്ഗം:മാർച്ചിൽ മരിച്ചവർ
വർഗ്ഗം:ഇന്ത്യൻ നാഷണൽ ആർമി
വർഗ്ഗം:പത്മഭൂഷൺ പുരസ്കാരം ലഭിച്ചവർ
ഗാന്ധിഗിരി

**ഗാന്ധിഗിരി** ഇന്ത്യയിലെ ഒരു നിയോലോഗിസം ആണ്. സമകാലിക പദങ്ങളിൽ ഗാന്ധിസത്തിന്റെ ( സത്യാഗ്രഹം , അഹിംസ, സത്യം എന്നിവ ഉൾക്കൊള്ളുന്ന മോഹൻദാസ് ഗാന്ധിയുടെ ആശയങ്ങൾ) തത്ത്വങ്ങൾ പ്രകടിപ്പിക്കാൻ ഇത് ഉപയോഗിക്കുന്നു. 2006-ലെ ലഗേ രഹോ മുന്നാഭായി എന്ന ഹിന്ദി ചലച്ചിത്രത്തിലെ ഉപയോഗത്തോടെ ഈ പ്രയോഗം കൂടുതൽ പ്രശസ്തമായി. 

## ഉപയോഗം
മറാത്തി, ഹിന്ദി, തമിഴ് തുടങ്ങിയ വിവിധ ഭാഷകളിലെ ഒരു അഭിസംബോധന എന്ന നിലയിൽ "ഗാന്ധിഗിരി" മഹാത്മാഗാന്ധിയുടെ ആദർശങ്ങളെ സൂചിപ്പിക്കുന്നു.  ഇത് ഗാന്ധിസംഭാഷണമാണ്. മഹാത്മാഗാന്ധിയുടെ തത്ത്വശാസ്ത്രങ്ങളെ സംഗ്രഹിക്കാൻ ശ്രമിക്കുന്ന ഒരു പദമാണ് ഗാന്ധിസം. ഗാന്ധിസത്തിന്റെ (ഗാന്ധിയാനിസം) അടിസ്ഥാന തത്ത്വങ്ങൾ: "സത്യം (സത്യാ) സത്യാഗ്രഹം എന്നിവയുൾപ്പെടുന്നു. സത്യം (സത്യാ) പ്രേമം, ഉറപ്പ് (ആഗ്രഹ) എന്നിവയെ സൂചിപ്പിക്കുന്നു.  അതിനാൽ ഇത് ശക്തിയുടെ ഒരു പര്യായപദമായി ഉപയോഗിക്കുന്നു. സത്യം, സ്നേഹം അല്ലെങ്കിൽ അഹിംസ എന്നിവയിൽ ജനിക്കുന്ന ശക്തിയാണ് അത്." പിന്നീട് സത്യാഗ്രഹം ഗാന്ധിയെ സംബന്ധിച്ചിടത്തോളം ഈ പദം കൂടുതൽ ശ്രദ്ധിക്കപ്പെടുന്നു.
## അവലംബം

*

*

*Ghosh, Arunabha (December 23–29, 2006). "Lage Raho Munna Bhai: Unravelling Brand Gandhigiri: Gandhi, the man, was once the message. In post-liberalisation India, 'Gandhigiri' is the message." *Economic and Political Weekly* **41** (51)

*Ramachandaran, Shastri. "Jollygood Bollywood: Munnabhai rescues Mahatma." *[[The Tribune (Chandigarh)|The Tribune]],* September 23, 2006.

*Sappenfield, Mark. "It took a comedy to revive Gandhi's ideals in India." *[[Christian Science Monitor]],* October 3, 2006.

*

*Sharma, Manu. "Gandhigiri inspires young generation

*Sharma, Swati   Gauri. "How Gandhi got his mojo back." *[[Boston Globe]],* October 13, 2006.

## കുറിപ്പുകൾ

വർഗ്ഗം:ഗാന്ധിസം
ഗ്യാസ് ലൈറ്റിങ്

ഒരു ലക്ഷ്യം മുന്നിൽക്കണ്ടുകൊണ്ട് വ്യക്തിയിലോ  ഗ്രൂപ്പിലെ അംഗങ്ങളിലോ ഒരു വ്യക്തി സംശയത്തിന്റെ വിത്തുകൾ വിതയ്ക്കാൻ ശ്രമിക്കുന്ന മനഃശാസ്ത്രപരമായ കൃത്രിമത്വത്തിന്റെ ഒരു രൂപമാണ് **ഗ്യാസ് ലൈറ്റിങ്.** ഇത് അവരുടെ സ്വന്തം മെമ്മറി, ധാരണ, വിവേകം എന്നിവയെ ചോദ്യം ചെയ്യുന്നു. നിരന്തരമായ നിഷേധം, തെറ്റിദ്ധാരണ, വൈരുദ്ധ്യം, നുണ എന്നിവ ഉപയോഗിച്ച് ഗ്യാസ് ലൈറ്റിങ് ഇരയെ അസ്ഥിരപ്പെടുത്തുന്നതിനും ഇരയുടെ വിശ്വാസത്തെ   നിയുക്തമാക്കുകയുമാണ് ചെയ്യുന്നത്. 

ഇരയെ വഴിതെറ്റിക്കുക എന്ന ഉദ്ദേശ്യത്തോടെ ദുരുപയോഗം ചെയ്യുന്നയാൾ വിചിത്രമായ സംഭവങ്ങൾ അരങ്ങേറുന്നതിന് മുമ്പുണ്ടായ മോശം സംഭവങ്ങൾ എപ്പോഴെങ്കിലും നടന്നിട്ടുണ്ടെന്ന് ഒരു ദുരുപയോഗക്കാരൻ നിരസിച്ചതുമുതലുള്ള സംഭവങ്ങൾ വരെയാകാം. 1938-ലെ പാട്രിക് ഹാമിൽട്ടന്റെ ഗ്യാസ് ലൈറ്റിങ് എന്ന നാടകത്തിൽ നിന്നും ഇതിന്റെ 1940, 1944-ലെ ഫിലിം അഡാപ്റ്റേഷനുകളിൽ നിന്നുമാണ് ഈ പദം ഉത്ഭവിച്ചത്. ഈ പ്രയോഗം ക്ലിനിക്കൽ, ഗവേഷണ സാഹിത്യത്തിലും , രാഷ്ട്രീയ വ്യാഖ്യാനത്തിലും ഉപയോഗിക്കപ്പെടുന്നു.

## ഇവയും കാണുക
* പെരും നുണ

## അവലംബം

## കൂടുതൽ വായനയ്ക്ക്
*  
*  (thesis/dissertation) (offline resource)
*  (offline resource)
*  (limited preview available online)

## ബാഹ്യ ലിങ്കുകൾ
* ''Gaslighting as a Manipulation Tactic: what it is, who does it, and why'' by George K. Simon, Ph.D., article on the topic of gaslighting published by Counselling Resource on November 8, 2011
* Sarah Strudwick (November 16, 2010) Dark SoulsMind Games, Manipulation and Gaslighting based on her book *Dark Souls: Healing and Recovering from Toxic Relationships*

വർഗ്ഗം:മാനസിക ദുരുപയോഗം
ധൻകുടാ ജില്ല

കിഴക്കൻ നേപ്പാളിലെ പ്രവിശ്യാ നമ്പർ ഒന്നിലെ 14 ജില്ലകളിൽ ഒന്നാണ് **ധൻകുടാ ജില്ല** - **Dhankuta District** () (. 891 ചതുരശ്ര കിലോ മീറ്റർ പ്രദേശത്തായാണ് ഈ ജില്ല പരന്നു കിടക്കുന്നത്. 2011ലെ ജനസംഖ്യാ കണക്കെടുപ്പ് പ്രകാരം 163,412 ആണ് ഈ ജില്ലയിലെ ആകെ ജനസംഖ്യ. ധൻകുടയാണ് ജില്ലയുടെ ഭരണ സിരാ കേന്ദ്രം. നേപ്പാളിന്റെ കിഴക്കൻ മേഖലയിലെ പ്രധാനപ്പെട്ട ഭരണ മേഖലയും ധൻകുടയാണ്.
## വിനോദ സഞ്ചാര കേന്ദ്രങ്ങൾ
* പഖിർബാസ്
* വേഡെറ്റർ
* നമസ്‌തെ വെള്ളച്ചാട്ടം

Dhankuta ground.jpg|കളിസ്ഥലം ബസന്തതർ
Dhankuta 02.jpg|ധൻകുട, മഴക്കാലത്ത്‌
Namaste Waterfall.JPG|നമസ്‌തെ വെള്ളച്ചാട്ടം
भेडेटार, धरान.JPG|വേഡെറ്റർ
Madhuganga.jpg|മധുഗംഗ


## അവലംബം

വർഗ്ഗം:നേപ്പാളിലെ ജില്ലകൾ
ഇന്ത്യയുടെ ഇടക്കാല ഗവൺമെന്റ്

ബ്രിട്ടനിൽ നിന്നുള്ള ഇന്ത്യയുടെ സ്വാതന്ത്ര്യ കൈമാറ്റം സുഗമമാക്കുന്നതിനായ് 1946 സെപ്റ്റംബർ 2 ന് രൂപീകരിക്കപ്പെട്ട ഒരു താത്കാലിക ഭരണ സംവിധാനമാണ് **ഇന്ത്യയുടെ ഇടക്കാല ഗവൺമെന്റ്**. 1946 ആഗസ്തിൽ തെരഞ്ഞെടുക്കപ്പെട്ട ഭരണഘടന നിർമ്മാണസഭയിൽ നിന്നാണ് ഇടക്കാല ഗവൺമെന്റിനെ തിരഞ്ഞെടുത്തത്. സ്വതന്ത്ര ഇന്ത്യ നിലവിൽ വന്ന 1947 ആഗസ്ത് 15 വരെയായിരിന്നു ഇടക്കാല ഗവൺമെന്റിന്റെ കാലാവധി. 
## രൂപീകരണം
രണ്ടാം ലോകമഹായുദ്ധം അവസാനിച്ചതിനുശേഷം, ഇന്ത്യയിലെ ബ്രിട്ടീഷ് അധികാരികൾ ക്വിറ്റ് ഇന്ത്യ സമരത്തിൽ പങ്കെടുത്ത എല്ലാ രാഷ്ട്രീയ തടവുകാരെയും മോചിപ്പിച്ചു.  ദീർഘകാലമായി സ്വയം ഭരണത്തിനുവേണ്ടി പോരാടിയ ഇന്ത്യൻ നാഷണൽ കോൺഗ്രസ്, ഭരണഘടനാ അസംബ്ലി തിരഞ്ഞെടുപ്പിൽ പങ്കെടുക്കാൻ സമ്മതിച്ചു.  സ്വതന്ത്ര ഇന്ത്യയിലേക്ക് നയിക്കുന്ന ഒരു ഗവൺമെന്റ് രൂപീകരിക്കുന്നതിനുള്ള നിർദ്ദേശങ്ങൾ രൂപീകരിക്കുന്നതിന് ക്ലെമന്റ് ആറ്റ്ലിയുടെ  സർക്കാർ 1946 ലെ ക്യാബിനറ്റ് മിഷൻ ഇന്ത്യയിലേക്ക് അയച്ചു. 

ഭരണഘടനാ അസംബ്ലിയിലേക്കുള്ള തിരഞ്ഞെടുപ്പ് നേരിട്ടുള്ള തിരഞ്ഞെടുപ്പായിരുന്നില്ല.ഓരോ പ്രവിശ്യാ നിയമസഭകളിൽ നിന്നും അംഗങ്ങളെ തിരഞ്ഞെടുത്തു.    ബ്രിട്ടീഷ് ഇന്ത്യയിലെ പതിനൊന്ന് പ്രവിശ്യകളിൽ എട്ടിൽ കോൺഗ്രസിന് വ്യക്തമായ ഭൂരിപക്ഷമുണ്ടായിരുന്നു. 

ഇന്ത്യയിൽ പാലിക്കേണ്ട ഭരണഘടന പരിഷ്കാരങ്ങളെ പറ്റി നിർദ്ദേശങ്ങൾ നൽകാൻ ബ്രിട്ടീഷ് ഭരണഘടനം നിയമിച്ച കമ്മീഷനായിരുന്നു സാർ ജോൺ സൈമൺ നേതൃത്വത്തിലുള്ള കമ്മീഷൻ
 
 കമ്മീഷണിയെ അംഗങ്ങളും ബ്രിട്ടീഷുകാർ ആയിരുന്നു ഈ കാരണത്താൽ സൈമൺ കമ്മീഷനെ ബഹിഷ്കരിക്കാൻ കോൺഗ്രസും മറ്റു ചില രാഷ്ട്രീയ പാർട്ടികളും തീരുമാനിച്ചു കമ്മീഷൻ ഇന്ത്യയിലെത്തിയ ദിവസം 1928 ഫെബ്രുവരി 3 രാജ്യത്തുടനീളം ഹർത്താൽ ആചരിച്ചു, സൈമൺ തിരിച്ചുപോവുക എന്ന മുദ്രാവാക്യം ഇന്ത്യൻ തെരുവുകളിൽ മുയങ്ങി ലാഹോറിൽ സമരക്കാർ നേരെ നടന്ന രാത്രി ചാർജിൽ പരിക്കേറ്റ ലാലാ പിന്നീട് മരണപ്പെട്ടു

## ഇടക്കാല ഗവൺമെന്റിന്റെ കേബിനെറ്റ്
### ആദ്യത്തെ കേബിനെറ്റ്
### പുനസ്ഥാപിക്കപ്പെട്ട കെബിനെറ്റ്
## പ്രവർത്തനങ്ങൾ
ദി കു ബേർഡ്

മെക്സിക്കൻ നാടോടിക്കഥയിൽ നിന്നുള്ള ഒരു പക്ഷിയാണ് **കു ബേർഡ്.** അതിന്റെ നോട്ടത്തിൽ സന്തോഷമില്ലായ്മ കാണാം. ഐതിഹ്യമനുസരിച്ച്,  പക്ഷി സമിതിയുടെ ദൂതൻ ആയ വെള്ളിമൂങ്ങ കു പക്ഷിയോട് തൂവൽ ഓരോന്നായി ഓരോ പ്രാവശ്യവും നൽകാൻ  ആവശ്യപ്പെട്ടു. മറ്റ് പക്ഷികൾ അതിനോട് യോജിക്കുന്നു. എന്നാൽ അതിന്റെ തൂവലുകൾ വിസ്മയിപ്പിക്കുന്ന സമയമായതിനാൽ പക്ഷി വേഗം അതിന്റെ കടമയെ അവഗണിച്ചു തുടങ്ങി.  

ഒരു ദിവസം കഴുകൻ , കൌൺസിലിന്റെ തലവൻ,  മറ്റു പക്ഷികളെ ഒരു മീറ്റിംഗിലേക്ക്  വിളിക്കാൻ കു പക്ഷിയെ അയച്ചു..എന്നാൽ തടാകത്തിൽ അതിന്റെ തൂവലുകളുടെ ഭംഗി പ്രതിഫലിച്ചത് നോക്കിനിന്നതിനാൽ  അത് പൂർണ്ണമായും മറന്നുപോയി. നിശ്ചയിച്ച സ്ഥലത്ത് കഴുകൻ വന്നപ്പോൾ അവിടെ ആരും ഉണ്ടായിരുന്നില്ല. കഴുകൻ മറ്റു പക്ഷികൾക്കായി അന്വേഷിച്ചു. കുറ്റം ആരുടേതാണെന്ന് ആരോപിച്ച് അവർ പരസ്പരം കലഹിച്ചു. അവരുടെ ശബ്ദവും അലർച്ചയും കാട്ടിലെ ദേവനെയും ഉണർത്തി. അവരെ നിശ്ശബ്ദരായിരിക്കാൻ ഒരു പക്ഷിയെ അയച്ചു. പൊരുതുന്ന പക്ഷികൾ അത് അവഗണിച്ചു. ഒടൂവിൽ ദൈവം കോപിക്കുകയും പക്ഷികളുടെ സംസാരശേഷി ഇല്ലാതാക്കുകയും ചെയ്തു.

എല്ലാ പക്ഷികളും കു പക്ഷിയുടെ അവസ്ഥയെ അവഗണിച്ച് അതിന്റെ ചുമതല  നിർവ്വഹിക്കാത്തതിൽ  കുറ്റപ്പെടുത്തുകയുണ്ടായി. കു പക്ഷിയുടെ മനോഹരമായ തൂവലുകൾ നൽകുകയെന്നത് മൂങ്ങയുടെ ആശയമായിരുന്നു. അതുകൊണ്ട് അവരെ ഒരു പാഠം പഠിപ്പിക്കാമെന്ന് മറ്റു പക്ഷികൾ വാഗ്ദാനം ചെയ്തു.  കു പക്ഷിയുടെ സുന്ദരമായ തൂവലുകൾ നൽകേണ്ടയെന്ന് കരുതി മറ്റു പക്ഷികളിൽ നിന്നും കു പക്ഷിയും മൂങ്ങയും സൂര്യന്റെ വെളിച്ചത്തിൽ ആരും അതിനെ കാണാതിരിക്കാൻ ഇരുട്ടിൽ ഒളിച്ചു. 

മറ്റൊരു പതിപ്പ് ഒരു ബല്ലാഡാണ് . കു പക്ഷിക്ക് തൂവലുകളില്ല, അതിനാൽ വെള്ളിമൂങ്ങയും, ഹൂട്ട് ഔളും മറ്റു എല്ലാ പക്ഷികളും ചേർന്ന് തൂവൽ സംഭാവന ചെയ്യാൻ ഒരു പദ്ധതി സംഘടിപ്പിക്കുന്നു. കു പക്ഷിയെ "ഒറ്റുകാരൻ" അല്ല എന്നു ഹൂട്ട് ഔൾ ഉറപ്പ് നൽകുന്നു. എന്നിരുന്നാലും, കു പക്ഷിക്ക് തൂവൽ ലഭിച്ചുകഴിഞ്ഞാൽ അതിന് മെച്ചപ്പെട്ട മറ്റു കരയിലേയ്ക്ക് പോകാൻ സാധിക്കും. അതിനാൽ മറ്റ് പക്ഷികൾ ഹൂട്ട് ഔളിന്റെ ഉറപ്പിനെ കുറ്റപ്പെടുത്തുന്നു. അതുകൊണ്ട്  കു പക്ഷിയെ  രാത്രി പക്ഷിയായി Ticú-ticú എന്നു വിളിച്ചു. അങ്ങനെ പകൽസമയം അതിനെ കാണാതായി. 

മെക്സിക്കൻ  സോൺ ജറോക്കോ രീതിയിൽ  "El pájaro cu" എന്നൊരു പാട്ട് ഉണ്ട്.

ഒരു സ്രോതസ്സ് അനുസരിച്ച്, യുകറ്റൻ പെനിൻസുലയിൽ റസ്സെറ്റ്-ക്രൗൺഡ് മോട്ട്മോട്ട്  ( racet-crowned motmot) എന്ന നിറമുള്ള പക്ഷിക്ക് ഉപയോഗിക്കുന്ന ഒരു പേരാണ് pájaro cu ണ്. 
## അവലംബം


വർഗ്ഗം:ഫിക്ഷൻ
ഡസ്ക്കി ലോറി

സിറ്റാക്കുലിഡേ കുടുംബത്തിൽ കാണപ്പെടുന്ന തത്തയുടെ ഒരു ഇനം ആണ് **ഡസ്ക്കി ലോറി** (Pseudeos fuscata). **വൈറ്റ്-റംപെഡ് ലോറി, ഡസ്ക്കി-ഓറഞ്ച്  ലോറി**എന്നിവ ഇവയുടെ സാധാരണ നാമങ്ങളാണ്. ന്യൂ ഗ്വിനിയ , ബറ്റാന്തയുടെ തീരദേശ ദ്വീപുകൾ, സലാവാതി, യാപ്പൻ എന്നീ കടൽത്തീരങ്ങളിലും ഇത് കാണപ്പെടുന്നു. കൂടാതെ, ഇവയെ "ബാൻറഡ് ലോറിസ്" അല്ലെങ്കിൽ "ഡസ്ക്കിസ് " എന്നും വിളിക്കുന്നു.

## ശ്രേണിയും ആവാസവ്യവസ്ഥയും
ഇന്തോനേഷ്യൻ ദ്വീപായ ന്യൂ ഗിനിയയുടെ 2500 മീറ്റർ താഴ്ചയുള്ള പ്രദേശങ്ങളായ വെസ്റ്റേൺ ന്യൂ ഗിനിയ, പാപുവ ന്യൂഗിനിയ, എന്നീ മേഖലകളിലും ഇന്തോനേഷ്യൻ ദ്വീപുകളായ സലാവാതിയുടെയും യാപന്റെയും സമീപ പ്രദേശങ്ങളിലും ഡസ്ക്കി ലോറി കാണപ്പെടുന്നു.

ഉപോ-ഉഷ്ണമേഖലാ അല്ലെങ്കിൽ ഉഷ്ണമേഖലാ ഈർപ്പമുള്ള താഴ്ന്ന വനങ്ങളിലെയും, ഉപോ-ഉഷ്ണമേഖലാ അല്ലെങ്കിൽ ഉഷ്ണമേഖലാ ഈർപ്പമുള്ള മോണ്ടെൻ വനങ്ങളിലെയും ഉപോ-ഉഷ്ണമേഖലാ അല്ലെങ്കിൽ ഉഷ്ണമേഖലാ മാൻഗ്രോവ് വനങ്ങളിലെയും ആവാസവ്യവസ്ഥയിലും സാധാരണയായി ഇവ കണ്ടുവരുന്നു.

## ചിത്രശാല

Pseudeos fuscata IMG 1859.JPG|The back and rump of the adult is white
Dusky Lory (Pseudeos fuscata) -on branch at Buffalo Zoo.jpg|Side (yellow phase)
PseudeosFuscataCZ.jpg|Side (orange phase)
Pseudeos fuscata-20051118.jpg|Front (orange phase)
Pseudeos fuscata -Woburn Safari Park-5.jpg|Drinking from a cup of nectar at Woburn Safari Park


## അവലംബം

### പരാമർശിച്ചിരിക്കുന്ന ടെക്സ്റ്റുകൾ
* 

## ബാഹ്യ ലിങ്കുകൾ
* 
* 

വർഗ്ഗം:ഇന്തോനേഷ്യയിലെ പക്ഷികൾ
വർഗ്ഗം:തത്തകൾ
വർഗ്ഗം:പക്ഷികൾ
വർഗ്ഗം:സിറ്റാക്കുലിഡേ
വർഗ്ഗം:ന്യൂ ഗിനിയയിലെ പക്ഷികൾ
സിറ്റാക്കുലിഡേ

**സിറ്റാക്കുലിഡേ** തത്ത കുടുംബത്തിൽ അഗാപോർണിത്തേൻ, ലോറിനി, പ്ലാറ്റിസെർസിനി,  സിറ്റാസെല്ലിനി, സിറ്റാകുലിനി എന്നീ അഞ്ച് ഉപവിഭാഗങ്ങൾ ഉൾപ്പെടുന്നു. ഈ കുടുംബം 2014-ൽ ദി ക്ലെമെന്റ്സ് ബേർഡ്സ് ഓഫ് ദി വേൾഡ് ചെക്ക് ലിസ്റ്റിലും, ഐഒസി വേൾഡ് ബേഡ് ലിസ്റ്റിലും ഉൾപ്പെടുത്തിയിട്ടുണ്ട്.
## അവലംബം


വർഗ്ഗം:തത്തകൾ
വർഗ്ഗം:പക്ഷികുടുംബങ്ങൾ
നിരാദ് സി. ചൗധരി

ഭാരതീയനായ എഴുത്തുകാരനായിരുന്നു **നിരാദ് സി. ചൗധരി**(23 നവംബർ 1897 – 1 ഓഗസ്റ്റ് 1999). ഇംഗ്ലീഷിലും ബംഗാളിയിലുമായി നിരവധി ഗ്രന്ഥങ്ങളെഴുതി. 1951 ൽ പ്രസിദ്ധീകരിച്ച 'ആട്ടോബയോഗ്രാഫി ഓഫ് ആൻ അൺനോൺ ഇൻഡ്യൻ' എന്ന ഗ്രന്ഥം പ്രസിദ്ധമാണ്.  മാക്സ്മുള്ളറെ ക്കുറിച്ചുള്ള ഗ്രന്ഥത്തിന് കേന്ദ്ര സാഹിത്യ അക്കാദമി പുസ്കാരം ലഭിച്ചിട്ടുണ്ട്.
## ജീവിതരേഖ

1897-ൽ ബ്രിട്ടീഷ് ഇന്ത്യയിലെ  കിഴക്കൻ ബംഗാളിലെ (ഇന്നത്തെ ബംഗ്ലാദേശ്)  കിഷോർഗഞ്ജിൽ അഭിഭാഷകനായ ഉപേന്ദ്ര നാരായൺ ചൗധരിയുടെയും സുശീല സുന്ദരാനി ചൗധരാനിയുടെയും എട്ട് മക്കളിൽ രണ്ടാമനായി ജനിച്ചു. അദ്ദേഹത്തിന്റെ മാതാപിതാക്കൾ ബ്രഹ്മ സമാജ് പ്രസ്ഥാനത്തിൽപ്പെട്ട ലിബറൽ മധ്യവർഗ ഹിന്ദുക്കളായിരുന്നു. ആകാശവാണിയിൽ ജോലി ചെയ്യവെ 1951 ൽ പ്രസിദ്ധീകരിച്ച 'ആട്ടോബയോഗ്രാഫി ഓഫ് ആൻ അൺനോൺ ഇൻഡ്യൻ' എന്ന ഗ്രന്ഥം വിവാദമായി. നഗ്‌നമായ ബ്രിട്ടീഷ് സ്തുതി എന്ന് വിലയിരുത്തപ്പെട്ടതിനെത്തുടർന്ന് ആകാശവാണിയിലെ ജോലി നഷ്ടപ്പെട്ടു.  പിന്നീട് ഇംഗ്ലണ്ടിലേക്ക് കുടിയേറിയ നിരാദ് 1999-ൽ മരിക്കുന്നതു വരെ അവിടെത്തന്നെയാണ് കഴിഞ്ഞത്.

## ആരോപണങ്ങൾ
നിരാദ് ചൗദരി ബ്രിട്ടീഷ് ചാരനാണെന്ന് സുഭാഷ് ചന്ദ്ര ബോസിന്റെ കുടുംബാംഗങ്ങൾ ആരോപണമുയർത്തിയിരുന്നു. സുഭാഷ് ചന്ദ്ര ബോസിന്റെ ജ്യേഷ്ഠനായിരുന്ന ശരത് ചന്ദ്ര ബോസിന്റെ സെക്രട്ടറിയായി 1937-41 കാലത്ത് നിരാദ് ചൗധരി പ്രവർത്തിച്ചിരുന്നു. സുഭാഷ് ചന്ദ്ര ബോസിന്റെ പ്രവർത്തനങ്ങളെക്കുറിച്ച് ഇക്കാലത്ത് ബ്രിട്ടീഷ് ഇന്റലിജൻസിനു വിവരങ്ങൾ കൈമാറിയിരുന്നതായാണ് ബോസ് കുടുംബാംഗങ്ങൾ ആരോപിച്ചത്. ശരത് ചന്ദ്ര ബോസ് അറസ്റ്റിലാകുന്നതിന് തലേന്ന് നിരാദ്, സെക്രട്റി സ്ഥാനം രാജി വെച്ചിരുന്നു. യാതൊരു വിധ നിയമ നടപടികളും നിരാദിനെതിരെ ഉണ്ടായില്ലെന്ന് മാത്രമല്ല, ആകാശ വാണിയിൽ ഉയർന്ന തസ്തികയിൽ ജോലിയും ലഭിച്ചു. 1967 ൽ തന്നെ ഇതു സംബന്ധിച്ച സി.ബി.ഐ ഫയലുകൾ പരസ്യമാക്കാൻ ബോസ് കുടുംബാംങ്ങൾ ആവശ്യപ്പെട്ടുവെങ്കിലും സി.ബി.ഐ തയ്യാറായില്ല.

## കൃതികൾ
* *[[ദ ആട്ടോബയോഗ്രാഫി ഓഫ് ആൻ അൺനോൺ ഇൻഡ്യൻ]]*(1951)
* *[[The Autobiography of an Unknown Indian]]* (1951)
* *എ പാസേജ് ടു ഇംഗ്ലണ്ട്* (1959)
* *[[ദ കോണ്ടിനന്റ് ഓഫ് സർസ്]]* (1965)
* *ദ ഇന്റലക്ച്വൽ ഇൻ ഇന്ത്യ* (1967)
* *ടു ലിവ് ഓർ നോട് ടു ലിവ്* (1971)
* *സ്കോളർ എക്സ്ട്രോർഡിനറി, ദ ലൈഫ് ഓഫ് പ്രൊഫസർ ദ റൈറ്റ് ഹോണറബിൾ ഫ്രഡറിക് മാക്സ്മുള്ളർ, പി.സി.* (1974)
* *കൾച്ചർ ഇൻ ദ വാനിറ്റി ബാഗ്* (1976)
* *ക്ലൈവ് ഓഫ് ഇന്ത്യ* (1975)
* *ഹിന്ദുയിസം എ റിിലിജിയൻ ടു ലിവ് ബൈ* (1979)
* *[[ദൈഹാൻഡ് ഗ്രേറ്റ് അനാർക്ക്]* (1987)
* *ത്രീ ഹോഴ്സ്മെൻ ഓഫ് അപ്പോകാലിപ്സ്* (1997)
* *ദ ഈസ്റ്റ് ഈസ് ഈസ്റ്റ് ആൻഡ് വെസ്റ്റ് ഈസ് വെസ്റ്റ്* (collection of pre-published essays)
* *ഫ്രം ദ ആർക്കൈവ്സ് ഓഫ് എ സെന്റിനേറിയൻ* (collection of pre-published essays)
* *വൈ ഐ മോൺ പോർ ഇംഗ്ലണ്ട്* (collection of pre-published essays)
## പുരസ്കാരങ്ങൾ
* ഡഫ് കോപ്പർ പ്രൈസ്
* കേന്ദ്ര സാഹിത്യ അക്കാദമി പുരസ്കാരം

## അവലംബം

## അധിക വായനയ്ക്ക്
## പുറം കണ്ണികൾ
* Chadhuri's Blue Plaque  at Lathbury Road in North Oxford
* Naras page
* Pictures at age 93
* 
* Merchant Ivory documentary
* An unknown Bengali in Oxfordshire  by Dipayan Pal on The Statesman

വർഗ്ഗം:ഇംഗ്ലീഷ് ഭാഷ എഴുത്തുകാർ
വർഗ്ഗം:നവംബർ 23-ന് ജനിച്ചവർ
വർഗ്ഗം:1897-ൽ ജനിച്ചവർ
വർഗ്ഗം:ഓഗസ്റ്റ് 1-ന് മരിച്ചവർ
വർഗ്ഗം:1999-ൽ മരിച്ചവർ
വർഗ്ഗം:ബംഗാളി സാഹിത്യകാരന്മാർ
സുമതി മൊറാർജി

ഇന്ത്യയിലെ ഒരു പ്രമുഖ കപ്പൽ വ്യവസായിയായിരുന്നു **സുമതി മൊറാർജി**(1909 മാർച്ച് 13 -27 ജൂൺ 1998) . ഇന്ത്യൻ കപ്പൽ വ്യവസായരംഗത്തെ ആദ്യ വനിതയായി ഇവർ അറിയപ്പെടുന്നു . കപ്പൽ ഉടമകളുടെ സംഘടനയായ ഇന്ത്യൻ നാഷണൽ ഷിപ്പ് ഓണേഴ്സ് അസോസിയേഷന്റെ തലപ്പെത്തത്തിയ ലോകത്തിലെ ആദ്യത്തെ വനിതയായിരുന്നു സുമതി . 1971 ൽ രാജ്യം ഇവരെ പത്മവിഭൂഷൺ ബഹുമതി നൽകി ആദരിച്ചു .
## ആദ്യകാലജീവിതം
മഥുരാദാസ് ഗോകുൽദാസ്, അദ്ദേഹത്തിന്റെ ഭാര്യ പ്രേമബായി എന്നിവരുടെ മകളായി  ബോംബെയിലെ ഒരു സമ്പന്നകുടുംബത്തിൽ ജനിച്ചു. ജമുന എന്നായിരുന്നു പേര്. സിന്ധ്യ സ്റ്റീം നാവിഗേഷൻ കമ്പനിയുടെ സ്ഥാപകനായ നരോത്തം മൊറാർജിയുടെ ഏക പുത്രൻ ശാന്തികുമാർ നരോത്തം മൊറാർജിയെ നന്നേ ചെറുപ്പത്തിൽ തന്നെ വിവാഹം ചെയ്തിരുന്നു. പിൽക്കാലത്ത് സിന്ധ്യ സ്റ്റീം നാവിഗേഷൻ കമ്പനി ഇന്ത്യയിലെ ഏറ്റവും വലിയ കപ്പൽ ഗതാഗത സ്ഥാപനമായി വളർന്നു.
## കപ്പൽ വ്യവസായത്തിൽ
1923-ൽ തനിക്ക് 20 വയസുള്ളപ്പോൾ തന്നെ സുമതി കമ്പനിയുടെ മാനേജിംഗ് ഏജൻസിയിൽ പങ്കാളിയായിരുന്നു. തുടക്കത്തിൽ ചെറുതായിരുന്ന കമ്പനി ക്രമേണ വികസിച്ചു. 1946-ൽ സുമതി കമ്പനിയുടെ പൂർണ്ണ ചുമതല ഏറ്റെടുക്കുമ്പോളേക്കും ആറായിരം ജോലിക്കാരുള്ള ഒരു വലിയ സ്ഥാപനമായി ഇത് മാറിക്കഴിഞ്ഞിരുന്നു. ഇതിനകം ഡയറക്ടർ ബോർഡ് അംഗമായിരുന്ന അവർ ഷിപ്പിംഗ് ട്രേഡിൽ തന്റെ വൈദഗ്ദ്ധ്യം വർഷങ്ങൾ കൊണ്ട് വികസിപ്പിച്ചെടുത്തു. 1956, 1957, 1958 എന്നീ വർഷങ്ങളിലും പിന്നീട് 1965-ലും ഇന്ത്യൻ നാഷണൽ സ്റ്റീംഷിപ്പ് ഓണേഴ്സ് അസോസിയേഷന്റെ പ്രസിഡന്റായി തിരഞ്ഞെടുക്കപ്പെട്ടു. അവരുടെ നേതൃത്വത്തിൽ 43 കപ്പലുകളും  552,000 ടൺ ശേഷിയുമായി സിന്ധ്യ സ്റ്റീം നാവിഗേഷൻ കമ്പനി വളർന്നു.
## ഗാന്ധിജിയുടെ സ്വാധീനം
സുമതി മഹാാത്മാഗാന്ധിയുമായി നിരന്തര സമ്പർക്കം പുലർത്തിയിരുന്നു. ഇരുവരും പല അവസരങ്ങളിലും കണ്ടുമുട്ടിയതായി പത്ര റിപ്പോർട്ടുകളിൽ രേഖപ്പെടുത്തിയിട്ടുണ്ട്. തന്റെ അടുത്ത സുഹൃത്തുക്കളിൽ ഒരാളായി ഗാന്ധിജി അവരെ കണക്കാക്കിയിരുന്നു. 1942 നും 1946 നും ഇടക്ക്, അവൾ ഇന്ത്യൻ സ്വാതന്ത്യപ്രസ്ഥാനത്തിനു വേണ്ടി ഗാന്ധിജിയോടൊപ്പം പ്രവർത്തിച്ചിരുന്നു.
## മരണം
1998 ജൂൺ 27 ന്, 91-ആം വയസ്സിൽ അവർ ഹൃദയാഘാതം മൂലം മരിച്ചു.
## അവലംബം
പുഷ്കർ

രാജസ്ഥാനിലെ അജ്മീർ ജില്ലയിൽ സ്ഥിതി ചെയ്യുന്ന ഒരു നഗരമാണ് **പുഷ്കർ** (ഹിന്ദി: पुष्कर). അജ്മീരിൽ വടക്കുപടിഞ്ഞാറ് 10 കിലോമീറ്റർ (6.2 മൈൽ) വടക്കുകിഴക്ക് ജയ്പൂർ  നിന്നും 150 കിലോമീറ്റർ തെക്കുപടിഞ്ഞാറായി സ്ഥിതി ചെയ്യുന്നു. ഹിന്ദുക്കളുടെയും സിഖുകാരുടെയും തീർത്ഥാടന കേന്ദ്രമാണിത്. ഇവിടെ ധാരാളം ക്ഷേത്രങ്ങളുണ്ട്. പുഷ്കറിലെ മിക്ക ക്ഷേത്രങ്ങളും ഘാട്ടുകളും പതിനെട്ടാം നൂറ്റാണ്ടിലേതാണെന്നും പിന്നീട് ഈ പ്രദേശം മുസ്ലീങ്ങൾ കീഴടക്കിയപ്പോൾ നിരവധി ക്ഷേത്രങ്ങൾ നശിപ്പിക്കപ്പെട്ടതായും പറയപ്പെടുന്നു. പിന്നീട് തകർന്ന ക്ഷേത്രങ്ങൾ പുനർനിർമ്മിച്ചു. പുഷ്കർ ക്ഷേത്രങ്ങളിൽ ഏറ്റവും പ്രസിദ്ധമായത് പതിനാലാം നൂറ്റാണ്ടിൽ നിർമിച്ച ബ്രഹ്മക്ഷേത്രമാണ്. ഹിന്ദുക്കൾ പ്രത്യേകിച്ച് ശാക്തേയത്തിൽ പുഷ്കർ ഒരു വിശുദ്ധ നഗരമായി കണക്കാക്കപ്പെടുന്നു.നഗരത്തിൽ മുട്ട, ഇറച്ചി എന്നിവയുടെ  ഉപയോഗം നിരോധിച്ചിരിക്കുന്നു. പുഷ്കർ തടാകത്തിന്റെ തീരത്താണ് പുഷ്കർ സ്ഥിതി ചെയ്യുന്നത്. തീർത്ഥാടകർ കുളിക്കുന്ന നിരവധി ഘട്ടുകൾ ഇവിടെയുണ്ട്. പുഷ്കർ ഗുരുനാനാക്കിന്റെയും ഗുരു ഗോബിന്ദ് സിങ്ങിന്റെയും ഗുരുദ്വാരകൾക്ക് വലിയ പ്രാധാന്യമുണ്ട്. ഗുരു ഗോവിന്ദ് സിങ്ങിന്റെ സ്മരണയ്ക്കായി മറാഠകൾ നിർമ്മിച്ച ഗോബിന്ദ് ഘാട്ട് എന്നാണ് സ്നാനഘട്ടത്തിലെ ഒരു ഘടകം അറിയപ്പെടുന്നത്.
## ചിത്രശാല

Pushkar-14-Hindutempel-2018-gje.jpg
Pushkar-08-Brahmatempel-2018-gje.jpg
Pushkar-Gurdwara-04-Sikh-Tempel-2018-gje.jpg
Pushkar-heiliger See-04-Ghats-2018-gje.jpg
Pushkar-heiliger See-14-Palast-Sikhtempel-2018-gje.jpg
Pushkar-Kamele-10-2018-gje.jpg
Pushkar-Kamele-34-ka Mela-2018-gje.jpg

## ഇതും കാണുക
പുഷ്കർ മേള
## അവലംബം

## ബാഹ്യ ലിങ്കുകൾ

* 
* 
* Pushkar map  Important places in Pushkar
* The Ultimate Guide to Pushkar, Rajasthan – places to visit, things to do, where to stay, eat  

വർഗ്ഗം:ഹിന്ദു പുണ്യനഗരങ്ങൾ
വർഗ്ഗം:ഹിന്ദു തീർത്ഥാടന കേന്ദ്രങ്ങൾ
വർഗ്ഗം:രാജസ്ഥാനിലെ ടൂറിസം
റസ്സെറ്റ്-ക്രൗൺഡ് മോട്ട്മോട്ട്

**റസ്സെറ്റ്-ക്രൗൺഡ് മോട്ട്മോട്ട്** (Momotus mexicanus) മോമോറ്റിഡേ കുടുംബത്തിലെ ഒരു ഇനം പക്ഷിയാണ്. ഗ്വാട്ടിമാലയിലും മെക്സിക്കോയിലും ഇത് കാണപ്പെടുന്നു. ഉഷ്ണമേഖലാ അല്ലെങ്കിൽ ഉഷ്ണമേഖലാ വരണ്ട വനപ്രദേശമോ, ഉപോഷ്ണമേഖലയിലോ, ഉഷ്ണമേഖലാ ആർദ്ര താഴ്വാരങ്ങളോടനുബന്ധിച്ച വനഭൂമിയിലോ, മുൻവനഭൂമിയിലോ സ്വാഭാവിക ആവാസ വ്യവസ്ഥകകളിൽ ഇവ കാണപ്പെടുന്നു.
## അവലംബം

വർഗ്ഗം:മെക്സിക്കോയിലെ പക്ഷികൾ
വർഗ്ഗം:പക്ഷികൾ
മണികർണ്ണിക: ദ ക്വീൻ ഓഫ് ഝാൻസി

ഝാൻസിയിലെ റാണി ലക്ഷ്മിഭായിയുടെ ജീവിതത്തെ ആസ്പദമാക്കിയുള്ള ഒരു ഇന്ത്യൻ ഇതിഹാസ ചലച്ചിത്രമാണ് **മണികർണ്ണിക: ദ ക്വീൻ ഓഫ് ഝാൻസി**.  കൃഷ് സംവിധാനം ചെയ്യുന്ന ഈ ചിത്രം സീ സ്റ്റുഡിയോ കമൽ ജയിൻ, നിഷാന്ത് പിറ്റി എന്നിവരുമായി സഹകരിച്ചാണ്  നിർമ്മിച്ചിരിക്കുന്നത്. റാണി ലക്ഷ്മി ഭായ് എന്ന കഥാപാത്രത്തെയാണ് കങ്കണ റണാവത് അവതരിപ്പിക്കുന്നത്. പ്രധാന ഫോട്ടോഗ്രാഫി 2017 ലാണ് ആരംഭിച്ചത്.തുടക്കത്തിൽ ഈ ചിത്രം 2018 ജനുവരി 27-ന് റിലീസ് ചെയ്യാനിരുന്നെങ്കിലും പക്ഷേ, മാറ്റിവെച്ചു. 2019 ജനുവരിയിൽ ഇത് റിലീസ് ചെയ്തു. 

## പ്ലോട്ട്
ഝാൻസിയിലെ റാണി ലക്ഷ്മിഭായിയുടെ ജീവിതവും 1857- ലെ ഇന്ത്യൻ കലാപസമയത്ത് ബ്രിട്ടീഷ് ഈസ്റ്റ് ഇന്ത്യാ കമ്പനിക്കെതിരെയുള്ള യുദ്ധവും ആണ് ഈ ചലച്ചിത്രത്തിലെ പ്രമേയം. 
## അഭിനേതാക്കൾ
* കങ്കണാ റാവുത്ത്  റാണി ലക്ഷ്മിബായി  
* ജിഷു  ഗംഗാധർ റാവോ 
* അതുൽ കുൽക്കർണി  താന്തിയോ തോപ്പി 
* സോനു സൂദ്ഡ്  സദാശിവ്  
* സുരേഷ് ഒബർയോ പേഷ്വ ബാജിറാവു രണ്ടാമൻ  
* വൈഭവ് തത്ത്വാവാടി as Puran Singh  
* അങ്കിത ലോക്ഹാൻഡേ  ജാൽൽകാരിബായിi
## നിർമ്മാണം
ശ്രീറാം കണ്ണൻ അയ്യങ്കാർ, സുജീത് സുഭാഷ് സാവന്ത് എന്നിവരാണ് ചിത്രത്തിന്റെ നിർമ്മാതാക്കൾ. 
## അവലംബം

## ബാഹ്യ ലിങ്കുകൾ
* 
* Manikarnika: The Queen Of Jhansi at Bollywood Hungama

വർഗ്ഗം:ഹിന്ദി ചലച്ചിത്രങ്ങൾ
വർഗ്ഗം:പുറത്തിറങ്ങാനിരിക്കുന്ന ഹിന്ദി ചലച്ചിത്രങ്ങൾ
വർഗ്ഗം:ഇന്ത്യൻ സ്വാതന്ത്ര്യസമരം പ്രമേയമായുള്ള ചലച്ചിത്രങ്ങൾ
വർഗ്ഗം:ബ്രിട്ടീഷ് രാജ് ഇതിവൃത്തമായിട്ടുള്ള ചലച്ചിത്രങ്ങൾ
ബാബു ഗേനു സൈദ്

ഒരു ഇന്ത്യൻ സ്വാതന്ത്ര്യസമരസേനാനിയും വിപ്ലവകാരിയുമായിരുന്നു ബാബു ഗേനു സൈദ്(മറാഠി: बाबू गेनू सैद) (Said) (1908 – 12 December 1930).
## ആദ്യകാലജീവിതം
മഹാരാഷ്ട്രയിലെ മഹാലുങ്ഗേ പഡ്‌വാൾ എന്ന ഗ്രാമത്തിലെ ഒരു ദരിദ്ര കർഷക കുടുംബത്തിലായിരുന്നു  ജനിച്ചത്. പിന്നീട് ബോംബെയിലെത്തിയ അദ്ദേഹം ഒരു പരുത്തി മില്ലിൽ തൊഴിലാളിയായി പ്രവർത്തിച്ചു.

## സ്വാതന്ത്ര്യസമരത്തിൽ
വിദേശ നിർമ്മിത തുണി ഇറക്കുമതി ചെയ്യുന്നതിനെതിരായ ഇന്ത്യൻ സ്വാതന്ത്ര്യ പ്രവർത്തകരുടെ പ്രതിഷേധങ്ങളിൽ സജീവമായി പങ്കെടുത്തിരുന്നു അദ്ദേഹം.

1930 ഡിസംബർ 12 ന് , മാഞ്ചസ്റ്ററിലെ ജോർജ് ഫ്രേസിയർ എന്നൊരു തുണി വ്യാപാരി, ഫോർട്ട് പ്രദേശത്തെ പഴയ ഹനുമാൻ ഗലിയിലെ തന്റെ കടയിൽ നിന്ന് ബോംബെ തുറമുഖത്തേക്ക് വിദേശനിർമ്മിതവസ്ത്രങ്ങളുടെ ലോഡ് കൊണ്ടുപോകുവാൻ ശ്രമിച്ചു. അദ്ദേഹത്തിന്റെ അഭ്യർത്ഥനപ്രകാരം ഈ ചരക്കിന്  പോലീസ് സംരക്ഷണം നൽകിയിരുന്നു. ട്രക്ക് പോകരുതെന്ന് സമരപ്രവർത്തകർ ആവശ്യപ്പെട്ടു, എന്നാൽ പൊലീസ് പ്രതിഷേധപ്രകടനക്കാരെ ബലമുപയോഗിച്ച് നീക്കി ട്രക്ക് കടത്തിവിട്ടു. കൽബാദേവി റോഡിൽ ഭാംഗ്‌വാഡിക്ക് സമീപം, ബാബു ഗേനു ട്രക്കിനു മുന്നിൽ നിന്ന് മഹാത്മാഗാന്ധിക്ക് ജയ് വിളിച്ചു. ബാബു ഗേനുവിന്റെ ശരീരത്തിലൂടെ ട്രക്ക് മുന്നോട്ടെടുക്കുവാൻ ഇംഗ്ലീഷ് പോലീസ് ഉദ്യോഗസ്ഥൻ ഇന്ത്യക്കാരനായിരുന്ന ട്രക്ക് ഡ്രൈവറോട് ആവശ്യപ്പെട്ടു. എന്നാൽ അയാൾ ഇതിന് വിസമ്മതിച്ചു. തുടർന്ന് ഇംഗ്ലീഷ് പോലീസ് ഉദ്യോഗസ്ഥൻ തന്നെ ഡ്രൈവർ സീറ്റിൽ കയറി വാഹനം മുന്നോട്ടെടുക്കുകയും ബാബു ഗേനുവിനെ ട്രക്ക് കയറ്റി കൊലപ്പെടുത്തുകയും ചെയ്തു. ഇത് മുംബൈയിലുടനീളം വലിയ ജനരോഷൾക്കും പ്രക്ഷോഭങ്ങൾക്കും കാരണമായി.

## ബാബു ഗേനു റോഡ്
ഇദ്ദേഹത്തിന്റെ ആദരാർത്ഥം മുംബൈയിലെ കൽബാദേവി പ്രദേശത്തെ ഒരു റോഡ് ബാബു ഗേനു റോഡ് എന്ന് നാമകരണം ചെയ്യപ്പെട്ടു.ഇവിടെ അദ്ദേഹത്തെക്കുറിച്ച് വിവരിക്കുന്ന ഒരു ഫലകവും സ്ഥാപിച്ചിട്ടുണ്ട്. ഡോക്ക്‌യാർഡ് റോഡ് എന്ന സ്ഥലത്ത് ബൃഹന്മുംബൈ മുനിസിപ്പൽ കോർപ്പറേഷന്റെ ഉടമസ്ഥതയിൽ ‘ബാബു ഗേനു ബിൽഡിംഗ്’ എന്നപേരിൽ ഒരു നാലുലില കെട്ടിടം നിലനിന്നിരുന്നു. എന്നാൽ 2013 സെപ്റ്റംബർ 21-ന് ഇത് തകർന്നുവീണ് 61 പേർ മരിക്കുകയുണ്ടായി.

## അവലംബം

## പുറത്തേക്കുള്ള കണ്ണികൾ
*യൂട്യൂബ് - Freedom Fighter Stories - Babu Genu - a tribute by 104.2 Your FM Bahrain
വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ